qundao/data-zh-poetry huggingface dataset:
河流·为阴君锡作
作者：李孝光
朝代：元
体裁：四言诗

河流洋洋，维鲤维鲂。君子有母，君子之光。乌飞提提，子则哺之。君子有母，何以事之。南山有云，凄其以雨。我则有母，莫在膝下。岂无好爵，我不敢私。母寒母燠，归视母宜。席何乡矣，衽何趾矣。其何羞矣，命我妇子。我游四方，妇子甚敬。虽有妇子，不如我仁。嗟予有子，事我甚善。女则有子，事女无愆。
泊舟姑苏台下
作者：李孝光
朝代：元

霸主吞雄事莽然，空遗陈迹向千年。天寒笛起孤城里，日暮舟行积水边。万里飞鸿如识路，故园黄菊不胜妍。吴王台沼连衰草，惟有西山出断烟。
海谷
作者：李孝光
朝代：元

归墟谷在渤海东，八纮之水注其中。不盈不缩浩无际，吞吐日月涵空濛。灵鳌于此负山出，上有缥缈金银宫。人间相去几万里，弱水满眼多回风。琴高来时踏赤鲤，少灵归来乘白鸿。秦皇到老不得渡，嗟我欲往将焉从。子房有孙海谷子，告我有路非难通。只随云气相上下，与子共谒扶桑公。
清明郊行
作者：李孝光
朝代：元

清明处处麦风斜，诗老得閒长在家。远树小村千瓦雪，不知落日上梨花。
游双峰赠觉上人
作者：李孝光
朝代：元

茶具酒壶从两童，入山慎莫作匆匆。雪消新水鸭头绿，沙暖小桃猩血红。吾意生人行乐耳，只今杯酒与君同。依依蓝玉亭前路，他日重来忆远公。
游艮岳
作者：李孝光
朝代：元

一沼何堪役万民，一峰将使九州贫。江山假设方成就，真个江山已属人。
游雁荡
作者：李孝光
朝代：元

盘盘古荡倚苍穹，势压坤舆距海东。异境从真三岛外，群山呈技五云中。玲珑胜插连星斗，杳渺神鳌戴华嵩。香雾千屏金沆瀣，煖霞万簇锦芙蓉。峰亭玉女螺鬟亸，瀑泻冰帘雨气浓。怪底双鸾翔彩凤，崭然绝壁挂苍龙。展旗轻飏神僧洞，天柱相高玉笋丛。偃盖紫芝当锦帐，挺标卓笔对天聪。北瞻瑞鹿晴岚薄，西溯飞泉紫翠重。钜宦来观留好句，名才远访畅幽悰。跻攀适带琴尊并，啸览纷陪杖履同。倦客岂知今再到，老僧能记昔相逢。冰盘甘脆传林果，芳饤新柔荐晚菘。远社飞杯深缱绻，赞房对榻重从容。晃衣枫锦飘阶叶，吹佩松涛度曲风。悟趣只知玄圃近，探幽拟与虎溪通。挂巾五老窥灵穴，脱屐常云濯剑锋。涵日影摇临水塔，破烟声度隔林钟。千年纪载文光烂，数日盘桓目力穷。镌石题诗状难尽，遍图胜概贮诗筒。
湖山八景 其一 沙头酒店
作者：李孝光
朝代：元

陌头杨柳金虫落，雨过桃花香漠漠。沙堤小市如新丰，阿姬十五当垆恶。缕金半臂双鸳鸯，翠杓银瓶唤客尝。嘶杀门前五花马，罗敷有夫空断肠。
湖山八景 其七 龟屿迎潮
作者：李孝光
朝代：元

玄灵吐纳日月光，轩轾大海敲其扬。海枯石烂不得死，甲间绿发如尺长。昔年洛书荐神瑞，故龟独见收文章。天球河图在东序，岂久置汝南海傍。
湖山八景 其三 秋江渔火
作者：李孝光
朝代：元

八月九月风气肃，白波如山楚天绿。苍苍夜色入芦花，船泊中流燃楚竹。夜半起坐寒飕飕，遥见惊飞双白鸥。鲈鲙莼羹入我梦，扁舟去趁三吴秋。
湖山八景 其二 山顶樵居
作者：李孝光
朝代：元

隐者避人如避虎，朴素衣冠自中古。长老嬉游类小儿，一生不识持门户。南山阿婆许嫁女，北山老翁自迎妇。野花竹叶并银钗，山中黄金贱如土。
湖山八景 其五 竹引流泉
作者：李孝光
朝代：元

山头洼尊积霜雪，铜瓶持？疗饥渴。汝家阿段太怜君，斩竹来从虎豹群。传声夜落青云湿，坎中已作糟床泣。回首碧山心独苦，行逐蛟龙作云雨。
湖山八景 其五 竹引流泉
作者：李孝光
朝代：元
体裁：古风

山头洼尊积霜雪，铜瓶持�疗饥渴。汝家阿段太怜君，斩竹来从虎豹群。传声夜落青云湿，坎中已作糟床泣。回首碧山心独苦，行逐蛟龙作云雨。
湖山八景 其八 石亭避暑
作者：李孝光
朝代：元

南山石槛跨幽壑，有翚者飞谁所作？女娲补天或见遗，往往天阴媾冰雹。天边大火伏不流，极南草木含清秋。老夫年衰畏炎赫，朝来忽念山中客。
湖山八景 其六 木蔽檐日
作者：李孝光
朝代：元

绿气湿湿阑干北，赤乌欲下娇无力。解衣盘礴忽倦卧，苍鼠时时行坏壁。客子触热不自怜，此岂有意清风前。屋头夜色如霜雪，却向溪南见明月。
湖山八景 其四 晓寺僧钟
作者：李孝光
朝代：元

大星煌煌小星落，城头呜呜吹画角。机心暮夜伏不行，钟声一鸣群动作。市人射利坐待旦，山居日晏呼不觉。嗟嗟居人未足多，钟乎钟乎奈若何！
湖山八景·沙头酒店
作者：李孝光
朝代：元

陌头杨柳金虫落，雨过桃花香漠漠。沙堤小市如新丰，阿姬十五当垆恶。缕金半臂双鸳鸯，翠杓银瓶唤客尝。嘶杀门前五花马，罗敷有夫空断肠。隐者避人如避虎，朴素衣冠自中古。长老嬉游类小儿，一生不识持门户。南山阿婆许嫁女，北山老翁自迎妇。野花竹叶并银钗，山中黄金贱如土。八月九月风气肃，白波如山楚天绿。苍苍夜色入芦花，船泊中流燃楚竹。夜半起坐寒飕飕，遥见惊飞双白鸥。鲈鲙莼羹入我梦，扁舟去趁三吴秋。大星煌煌小星落，城头呜呜吹画角。机心暮夜伏不行，钟声一鸣群动作。市人射利坐待旦，山居日晏呼不觉。嗟嗟居人未足多，钟乎钟乎奈若何！山头洼尊积霜雪，铜瓶持？疗饥渴。汝家阿段太怜君，斩竹来从虎豹群。传声夜落青云湿，坎中已作糟床泣。回首碧山心独苦，行逐蛟龙作云雨。绿气湿湿阑干北，赤乌欲下娇无力。解衣盘礴忽倦卧，苍鼠时时行坏壁。客子触热不自怜，此岂有意清风前。屋头夜色如霜雪，却向溪南见明月。玄灵吐纳日月光，轩轾大海敲其扬。海枯石烂不得死，甲间绿发如尺长。昔年洛书荐神瑞，故龟独见收文章。天球河图在东序，岂久置汝南海傍。南山石槛跨幽壑，有翚者飞谁所作？女娲补天或见遗，往往天阴媾冰雹。天边大火伏不流，极南草木含清秋。老夫年衰畏炎赫，朝来忽念山中客。
溪行分韵得美字
作者：李孝光
朝代：元

条风泛轻春，野碧润如雨。幽人有新怀，相携玩山水。岩花既菲菲，溪石亦齿齿。意行无前期，适趣成坐起。况兹豪俊姿，陶写出妙理。东山携妓游，风流未余美。持杯劝松风，韶濩忽盈耳。归来乐未央，题诗寄幽绪。
滁水
作者：李孝光
朝代：元

滁水兮滔滔，其坎兮有蛟。谓子兮无济，遂济兮无匏，使余兮心惙。其幽兮有虎，啄害人兮不吐。谓余兮无斧，又无兮强辅。曾是兮弗顾，独奈何而逢其怒。
满庭芳
作者：李孝光
朝代：元

山色挼蓝，溪光鉴玉，天□流转精神。鹤盘松顶，松下坐高人。好个寿星图画，爱花间、流水长春。侬知否，此山老子，元是宰官身。胸蟠书万卷，翰林才调，独次冠巾。是僧中龙象，天上麒麟。送客虎溪三笑，溪头□、鸥鹭相亲。香一瓣，祝公眉寿，双巘碧嶙峋。
满庭芳·山色＊蓝
作者：李孝光
朝代：元

山色＊蓝，溪光鉴玉，天□流转精神。鹤盘松顶，松下坐高人。好个寿星图画，爱花间、流水长春。侬知否，此山老子，元是宰官身。胸蟠书万卷，翰林才调，独次冠巾。是僧中龙象，天上麒麟。送客虎溪三笑，溪头□、鸥鹭相亲。香一瓣，祝公眉寿，双＊碧嶙峋。
满庭芳·赋醉归
作者：李孝光
朝代：元

昨夜溪头，潇潇风雨，柳边解个渔舟。狂歌击楫，惊起欲眠鸥。笑杀子猷访戴，待到门、兴尽归休。得似我，裳衣颠倒，大叫索茶瓯。长怪天翁，赋人以量，偏曲如钩。有大于江海，小径盈抔。爱酒青莲居士，又何苦、枕藉糟邱。玉山倒，风流脍炙，底为子孙谋。
满庭芳赋醉归
作者：李孝光
朝代：元

昨夜溪头，潇潇风雨，柳边解个渔舟。狂歌击楫，惊起欲眠鸥。笑杀子猷访戴，待到门、兴尽归休。得似我，裳衣颠倒，大叫索茶瓯。长怪天翁，赋人以量，偏曲如钩。有大于江海，小径盈＊。爱酒青莲居士，又何苦、枕藉糟邱。玉山倒，风流脍炙，底为子孙谋。
满江红·烟雨孤帆
作者：李孝光
朝代：元
体裁：词

烟雨孤帆，又过钱塘江口。舟人道、官侬缘底，驱驰奔走。富贵何须囊底智，功名无若杯中酒。掩篷窗、何处雨声来，高眠后。官有语，侬听取。官此意，侬知否。叹果哉忘世，于吾何有。百万苍生正辛苦，到头苏息悬吾手。而今归去又重来，沙头柳。
灵隐十咏 其一 灵隐寺
作者：李孝光
朝代：元

南州绵西极，大山树崇阙。经营缅齐梁，宏丽自吴越。玉水生虹蜺，金枢孕初月。稍高得纵观，川流净如发。
灵隐十咏 其七 水台盘
作者：李孝光
朝代：元

幽幽南山下，中沚有敧石。洼尊绝制度，曲流泛醪液。自鉴愧濯足，临深怀衽席。惟应洗心者，能使百虑释。
灵隐十咏 其三 莲花峰
作者：李孝光
朝代：元

怪石蟠厚地，神功谢琢饰。水深玉井冻，风多日车侧。空闻《涉江》咏，尚见嘉树惜。匪石有遗诫，我心不可易。
灵隐十咏 其九 高峰塔
作者：李孝光
朝代：元

地势倾东维，华岳持厚载。灵户俯河汉，孤标拔江海。初日谢芳晖，蜿蜒贯华采。扬舲指吴粤，遥见出晻霭。
灵隐十咏 其二 冷泉亭
作者：李孝光
朝代：元

寒漪乱方拆，倒景荡晴宇。滥觞侧江海，盈缩见寒暑。下土方旱暵，神物閟霖雨。水上有佳人，不得与之语。
灵隐十咏 其五 鍊丹井
作者：李孝光
朝代：元

人生百岁期，乃欲比金石。鬼神守丹火，龙虎泣玄液。寒泉石已冻，繁露秋易碧。往者汲井生，高举有飞舄。
灵隐十咏 其八 翻经台
作者：李孝光
朝代：元

高台亦荒芜，云气久己寂。伊人树白业，后来念遗迹。虫鱼出华言，科斗藏坏壁。嗟然不可见，风雨日易夕。
灵隐十咏 其六 呼猿洞
作者：李孝光
朝代：元

猿静不自操，栖宿有常处。朝饮既在涧，暮止俄在树。冥冥青枫林，上有飞鸟路。思尔不可见，去隐南山雾。
灵隐十咏 其十 龙泓潭
作者：李孝光
朝代：元

阴风肃然至，神物在洞府。电火走石间，虎气上幽处。泄云无时出，积雪自太古。诎蟠混泥涂，作解致雷雨。
灵隐十咏 其四 飞来峰
作者：李孝光
朝代：元

石室藏素猿，丹穴养玄鹫。刻画鬼力穷，疏凿禹功旧。贝叶多虫鱼，璞玉泯螭纽。栋宇何王作，后人遂奔走。
灵隐十咏·灵隐寺
作者：李孝光
朝代：元

南州绵西极，大山树崇阙。经营缅齐梁，宏丽自吴越。玉水生虹蜺，金枢孕初月。稍高得纵观，川流净如发。寒漪乱方拆，倒景荡晴宇。滥觞侧江海，盈缩见寒暑。下土方旱暵，神物閟霖雨。水上有佳人，不得与之语。怪石蟠厚地，神功谢琢饰。水深玉井冻，风多日车侧。空闻《涉江》咏，尚见嘉树惜。匪石有遗诫，我心不可易。石室藏素猿，丹穴养玄鹫。刻画鬼力穷，疏凿禹功旧。贝叶多虫鱼，璞玉泯螭纽。栋宇何王作，后人遂奔走。人生百岁期，乃欲比金石。鬼神守丹火，龙虎泣玄液。寒泉石已冻，繁露秋易碧。往者汲井生，高举有飞舄。猿静不自操，栖宿有常处。朝饮既在涧，暮止俄在树。冥冥青枫林，上有飞鸟路。思尔不可见，去隐南山雾。幽幽南山下，中沚有敧石。洼尊绝制度，曲流泛醪液。自鉴愧濯足，临深怀衽席。惟应洗心者，能使百虑释。高台亦荒芜，云气久己寂。伊人树白业，后来念遗迹。虫鱼出华言，科斗藏坏壁。嗟然不可见，风雨日易夕。地势倾东维，华岳持厚载。灵户俯河汉，孤标拔江海。初日谢芳晖，蜿蜒贯华采。扬舲指吴粤，遥见出晻霭。阴风肃然至，神物在洞府。电火走石间，虎气上幽处。泄云无时出，积雪自太古。诎蟠混泥涂，作解致雷雨。
牡丹
作者：李孝光
朝代：元

富贵风流拔等伦，百花低首拜芳尘。画栏绣幄围红玉，云锦霞裳蹋翠裀。天上有香能盖世，国中无色可为邻。名花也自难培植，合废天公万斛春。
玄真馆饮酒分韵得冲字
作者：李孝光
朝代：元

良朋谢悁悒，仙赏属玄冬。野净梅将发，山乾雪不封。生荑近芳节，出日媚川容。愁用诗湔浣，寒凭酒折冲。幽人每多暇，俗子自无悰。聊以共娱悦，讵知縻万钟。
环碧斋
作者：李孝光
朝代：元
体裁：七言律诗

面面溪光护石苔，轩墀无复有尘埃。月涵虚白浮秋去，水泛空青入座来。渔钓儿孙多质朴，啸歌鸥鹭不惊猜。我家亦住沧江曲，千个筼筜绕舍栽。
瓶有粟
作者：李孝光
朝代：元

瓶有粟兮孰云吾瘦。居有宫兮孰笑吾陋。御冬有褐兮又乌用夫文绣。人余哀兮余不知。入事父与母兮出从仲尼。谓蟏蛸兮无罥吾户，吾啸歌兮其下。
用前韵寄张尊师
作者：李孝光
朝代：元

鸿雁南飞草木零，放歌重上草玄亭。坐深狂客俄吹帽，语久清童屡触屏。晏岁风多衣自短，空山月出酒初醒。江南客子归来得，漂泊何须影问形。
用志能台郎韵寄萨使君今为江南诸道御史台令史
作者：李孝光
朝代：元

金尽壮士安足惜，酒多好怀聊复开。昨夜东家借生马，升州高处望君来。
用群字韵寄伯雨尊师
作者：李孝光
朝代：元

使轺草草索离群，南北东西不更闻。别去廿年如梦寐，山头一日忽逢君。蓬莱阁里呼明月，抚掌东边洗白云。诗律老苍无可说，祇须出酒觅论文。
用观志能韵寄萨使君
作者：李孝光
朝代：元

杏花落后见辛夷，烈士无歌忆别离。春草池塘蛙吹早，斜阳巷陌燕归迟。
用马中丞韵送志能贺冬之京师
作者：李孝光
朝代：元

停酒更唱车遥遥，官船打鼓回春潮。凤曹合引金闺彦，骢马尚随方盖轺。五日乐成黄道正，万年觞进紫宸朝。清班陪谒三云殿，仙伯神官手屡招。
病中
作者：李孝光
朝代：元

化工弄春手未滑，虚负几番花信风。自倚东园花未遍，故将小病恼诗翁。
病中
作者：李孝光
朝代：元

日夜东风相荡磨，故应地上落红多。更须病起能拈酒，可奈东池芍药何。
病起用伯循御史韵二首
作者：李孝光
朝代：元

何言痛饮是吾师，病覆壶觞亦废诗。客久自应甘寂寞，独怜夜雨打窗时。病起无聊带减围，看花惊有未开枝。主家十二楼中见，烂熳春风祇自知。
病起用伯循御史韵二首·其一
作者：李孝光
朝代：元

何言痛饮是吾师，病覆壶觞亦废诗。客久自应甘寂寞，独怜夜雨打窗时。
病起用伯循御史韵二首·其二
作者：李孝光
朝代：元

病起无聊带减围，看花惊有未开枝。主家十二楼中见，烂熳春风祇自知。
登任玉女仙台
作者：李孝光
朝代：元

东崦有仙台，仰见地势隔。冬日转清丽，过午得散策。山花亦逶迤，山鸟鸣始磔。微行大松下，其石尽玉脉。路经福乡井，帝子动精魄。会意一莞尔，吾道未褊迫。阮籍竟何物，但作眼青白。何如张山人，有此扪虱客。
登平山堂故址
作者：李孝光
朝代：元
体裁：诗

蜀山有堂已改作，骑马出门西北行。日落牛羊散平楚，风高鸿雁过三城。山河已失金汤固，汗竹空遗带砺盟。骆驼坡头孔融墓，令人忆尔泪纵横。
登石头城二首
作者：李孝光
朝代：元

登高怅望谢家墩，千古风流酒一尊。城郭已非空故国，英雄垂尽只游魂。天围建业山形断，日落淮南海气昏。未信浮云能蔽日，欲占北斗问乾坤。石头遗堞满苍苔，前日英雄安在哉。芳草离离为谁绿？野花漠漠向人开。鼎湖云暗龙先去，建业城荒凤不来。二月江南梅未发，北风日夜涨黄埃。
登石头城二首·其一
作者：李孝光
朝代：元

登高怅望谢家墩，千古风流酒一尊。城郭已非空故国，英雄垂尽只游魂。天围建业山形断，日落淮南海气昏。未信浮云能蔽日，欲占北斗问乾坤。
登石头城二首·其二
作者：李孝光
朝代：元

石头遗堞满苍苔，前日英雄安在哉。芳草离离为谁绿？野花漠漠向人开。鼎湖云暗龙先去，建业城荒凤不来。二月江南梅未发，北风日夜涨黄埃。
登鸡笼山
作者：李孝光
朝代：元

骑马出北关，去上鸡笼山。升高望城郭，其中多忧患。君看一丘上，长留桂树间。
白沙早程
作者：李孝光
朝代：元

听得邻鸡便问程，前涂犹有客先登。官河半落长桥月，僧塔疏明昨夜灯。古渡潮生鸥浸梦，野田风急浪归塍。雁山喜入新诗眼，踏破秋云最上层。
祠宇观登楼三首
作者：李孝光
朝代：元

先生长出访丹砂，去入何宫道士家。不是山南即山北，款门先觅看黄花。凤凰台前看明月，姓名从此落人间。西风昨夜吹庭树，又逐閒云过别山。祠宇观前斸茯苓，偶登高阁眼为青。西南到江三百里，只此案头双砚屏。
祠宇观登楼三首·其一
作者：李孝光
朝代：元

先生长出访丹砂，去入何宫道士家。不是山南即山北，款门先觅看黄花。
祠宇观登楼三首·其三
作者：李孝光
朝代：元

祠宇观前斸茯苓，偶登高阁眼为青。西南到江三百里，只此案头双砚屏。
祠宇观登楼三首·其二
作者：李孝光
朝代：元

凤凰台前看明月，姓名从此落人间。西风昨夜吹庭树，又逐閒云过别山。
福源精舍
作者：李孝光
朝代：元

采舟兮涣涣，风将起兮无岸。渚花兮白红，若有人兮为粲。相我乐兮未殚，时几何兮日旰。极浦兮水深，下有兮龙吟。洞箫作兮波浪涌，送将归兮于南。谅佳人兮未远，令我思兮何心。飔风兮吹人，层波兮粼粼。掇芳草兮寄远，与我期兮阳春。
秋岑
作者：李孝光
朝代：元

更觉秋岑碧，能寻胜日跻。树凉来鹳鹤，山断见虹霓。稚子行相问，幽人去不迷。雨馀天姥出，吾欲涉丹梯。
秋晓角
作者：李孝光
朝代：元

青天荡荡吞孤月，众星荧荧明复灭。城中鸡鸣如苍蝇，城头画角哀鸣裂。八月九月风惊沙，穷边夜夜吹梅花。四方无事卧笳鼓，行子何用思还家。
秋晚别业偶成
作者：李孝光
朝代：元

平原渺渺路西东，豆叶才黄柿半红。獭下江潭塘水涸，鼠归墙屋野田空。烧烟不断经秋旱，草露无多彻夜风。行过小桥人住处，短篱清晓护畦菘。
竺云为昙上人作
作者：李孝光
朝代：元

云来自西极，骀荡复委蛇。影度流沙晓，峰临鹫岭奇。从龙飘宛转，触石起参差。光拟凤毛紫，清同玉叶垂。芙蓉连华岳，绮藻映天池。五色主祥瑞，贤人怀羽仪。
笋
作者：李孝光
朝代：元

雷公■跎夜鼓噪，惊起龙孙触旌纛。炎沙烧之修尾脱，六丁控抟忽颠倒。欲落不落虎豹皮，锦绷婴儿笼大帽。斧斤幸贷凌云姿，留以观渠岁寒操。
简古元瑞上人
作者：李孝光
朝代：元

竹扉花牖雨声新，一榻清风不著尘。石笋山中旧时客，幸来相就说前身。
箕山操和铁雅先生首唱
作者：李孝光
朝代：元

箕山之阳兮其木樛樛。箕之冢兮白云幽幽。彼世之人兮孰能遗我以忧。虽欲从我兮其路无由。朝有人兮来饮其牛。
箕山操和铁雅先生首唱
作者：李孝光
朝代：元

箕山之阳兮，其木樛樛。箕之冢兮，白云幽幽。彼世之人兮，孰能遗我以忧。虽欲从我兮，其路无田。朝有人兮，来饮其牛。
箫台八景 其一 云门福地
作者：李孝光
朝代：元

古帝南巡事已非，土阶茅屋尚依依。夜深月底吹箫去，度得云门一曲归。
箫台八景 其七 东塔云烟
作者：李孝光
朝代：元

海月四更移塔去，天风万里擘松开。烟销日出无人到，独自看云山上来。
箫台八景 其三 双瀑飞泉
作者：李孝光
朝代：元

雨洗天根云洞幽，黑蛟飞雹舞长湫。只应壮士思酣战，组练相衔夜不收。
箫台八景 其二 盖竹洞天
作者：李孝光
朝代：元

蝙蝠翻云似白鸦，石林玉气乱晴霞。山中鸡犬应相笑，溪上红桃几树花。
箫台八景 其五 白鹤晨钟
作者：李孝光
朝代：元

风约疏钟下窈冥，天南曙月飐飞星。驼鸣阊阖嚣声起，老鹤巢深梦未醒。
箫台八景 其八 西岑松雪
作者：李孝光
朝代：元

山上行人如冻蝇，西厓日出澹青荧。太阴积雪草木缩，留得孤松长茯苓。
箫台八景 其六 紫芝晚磬
作者：李孝光
朝代：元

萧萧清磬出云迟，月死空林日气微。重过紫芝山下路，坏桥灯火照人衣。
箫台八景 其四 箫台明月
作者：李孝光
朝代：元

山月峥嵘露玦环，石楼香冷白云间。玉箫吹裂阶前竹，骑鹤仙人去不还。
箫台八景·云门福地
作者：李孝光
朝代：元

古帝南巡事已非，土阶茅屋尚依依。夜深月底吹箫去，度得云门一曲归。蝙蝠翻云似白鸦，石林玉气乱晴霞。山中鸡犬应相笑，溪上红桃几树花。雨洗天根云洞幽，黑蛟飞雹舞长湫。只应壮士思酣战，组练相衔夜不收。山月峥嵘露玦环，石楼香冷白云间。玉箫吹裂阶前竹，骑鹤仙人去不还。风约疏钟下窈冥，天南曙月飐飞星。驼鸣阊阖嚣声起，老鹤巢深梦未醒。萧萧清磬出云迟，月死空林日气微。重过紫芝山下路，坏桥灯火照人衣。海月四更移塔去，天风万里擘松开。烟销日出无人到，独自看云山上来。山上行人如冻蝇，西厓日出澹青荧。太阴积雪草木缩，留得孤松长茯苓。
结庐南山下
作者：李孝光
朝代：元

结庐南山下，颇纡故人辙。浮沈各自媚，长愧生理拙。中园黄菊花，契阔见晚节。平生匡济心，敢爱已独洁。岂无一樽酒，可以疗饥渴。归哉视汝菊，将恐霜露结。
绿水
作者：李孝光
朝代：元

青春足新雨，漪绿上鱼矶。积翠疑摇眼，拖蓝欲染衣。云行天影动，风飐日光微。伫立无人见，沙禽背艇飞。
羽林
作者：李孝光
朝代：元

公子被我白鼯裘，公子遗我明月珠。孤儿假父云姓刘，其官高于五诸侯。公子之恩何日酬。
老莺
作者：李孝光
朝代：元

千丝影里一梭金，织得閒愁满绿阴。花外不知春已去，绵蛮犹自语芳心。
舟中为人题青山白云图
作者：李孝光
朝代：元

江气赑屃如蛟龙，晓风吹落金芙蓉。神女淩波洗云去，莫为行雨阳台东。朝来白云散白石，小姑蛾眉翠欲滴。老蛟化为百岁翁，彭郎矶头夜吹笛。
舟过吴江二首
作者：李孝光
朝代：元

十五女郎可怜生，牵挽百丈踏泥行。洗脚上船歌《白苧》，春风吹过阖闾城。二十四番花信老，溪头红减绿初肥。东君也是多情思，尽日扶持柳絮飞。
舟过吴江二首·其一
作者：李孝光
朝代：元

十五女郎可怜生，牵挽百丈踏泥行。洗脚上船歌《白苧》，春风吹过阖闾城。
舟过吴江二首·其二
作者：李孝光
朝代：元

二十四番花信老，溪头红减绿初肥。东君也是多情思，尽日扶持柳絮飞。
苦竹村
作者：李孝光
朝代：元

篮舆轧轧路高低，苦竹村南古岘西。草舍爨茆留客饭，麦田焚棘断人蹊。花梢春意关禽语，石磴霜痕印虎蹄。心自爱閒身尚役，好山何处是真栖？
茅山谣送邓上人
作者：李孝光
朝代：元

道人两鬓青如莲，大醉上山扪青天。青天荡荡玉盘出，引手举盘天上悬。银河倾倒桂树影，长风吹香落丹井。地上小儿沾玉馥，白兔急捣玄霜熟。愔愔仙家十二楼，夜半起拂踆乌浴。手招茅君叫列仙，带剑上立红云前。茅君骑虎上天去，道人乞我明霞篇。
莱上人弱水颂
作者：李孝光
朝代：元

岂无船筏奈君何，生怕无风水自波。碧海倒流三万里，手提明月上银河。
莲叶何田田
作者：李孝光
朝代：元

莲叶何田田，宛在水中央。别离不足念，亦复可怜生。莲叶何田田，见叶不见水。贫贱贫贱交，富贵富贵友。花生满洲渚，不复叶田田。持身许人易，持心许人难。
萧萧饥马鸣
作者：李孝光
朝代：元

萧萧饥马鸣，隔林见落月。游子慕父母，岂复畏脱别。负书或在船，津吏已催发。临觞不能持，怊怅生白发。况是江海永，岁晏多风雪。风雪塞中路，不隔游子辙。平生四方志，念此心欲折。男儿各有愿，君子保明哲。上思娱尊亲，下以浣悁洁。
衡门有一士
作者：李孝光
朝代：元

衡门有一士，闭门恒苦饥。俯仰良自惜，日晏犹弦歌。小人未足畏，君子或见之。宁为兰玉摧，不为萧艾滋。
观弋阳诸公诗题其后简刘国瑞
作者：李孝光
朝代：元

客有袖短牍，过我城南陬。云是乡诸老，文字吾所收。当窗取之读，惊喜频掉头。应接不自疲，赤手捕蛟虬。往往与我会，殊源忽同流。雄文虎凤跃，清诗千里驹。才名自如此，咳唾传九州。群公皆高年，老拳非众仇。辞醇殆纯熟，智妙足发谋。张子吾所畏，文成已汗牛。徐君金闺彦，缀久笔不留。碧海连月窟，双袖珊瑚钩。烂熳发奇怪，天公闻之愁。署云白玉署，足使作者羞。顾我方老矣，技薄讵敢酬。揽卷三太息，深坐愧冥搜。岂无正始音，击壶歌不休。长恐文献落，见此岂复忧。沽酒白门下，作赋仲宣楼。放荡且娱乐，焉知敝貂裘。
观龙鼻水赠天柱钦上人
作者：李孝光
朝代：元

天根盘海底，大浪舂其南。众山尽萌芽，迸出白玉簪。涛波蚀之半，玲珑兀空龛。其阴生琪玕，其阳产楩楠。绝顶逼太白，才可一剑函。银河从天来，白凤毛毵毵。鱼龙撼不醒，醉如卧箔蚕。其中黑无底，铜杖不可探。一线出山腹，牛乳清而甘。清寒漱草木，日出香馣馣。云雾忽卷去，玉气射紫岚。千峰碧菡萏，春霞散红酣。或黝如苍璧，或青如挼蓝。或树旗杠一，或覆鼎足三。或抉如怒猊，或呀如洪蚶。或如马善踶，或如虎视眈。耸者如楼观，窾者如罂甔。仰者如箕踞，俯者如负儋。或螺髻绀目，俨雅如瞿昙。或庞眉骀背，伛偻如老聃。矫如天女戏，卑如童子参。万鬼若斲削，天巧未易谈。招提十八寺，过者尝挽骖。中有天人师，久卧老柏庵。法界如尘沙，一一毛端含。长风吹游子，鬓发青䰐鬖。幽寻忽至此，佳处若已谙。我家雁山顶，择胜不敢贪。但悲食糜子，腐作书中蟫。相逢一大笑，新诗出长锬。明朝芙蓉路，惟听霜钟韽。
觉此山和尚新住持双峰作此赞叹之
作者：李孝光
朝代：元

双峰矗天佛头碧，双峰插地沧海黑。道人入山化作雨，蓝玉亭边深一尺。光明白氎红鬘衣，说法香南连雪北。紫皇香案九重天，日照麒麟生五色。
访王君济
作者：李孝光
朝代：元

好溪沙渚更停桡，来访仙人王子乔。稚子候门如有喜，故人索酒不须招。门含古树春先到，帘映青山雪未消。老子红颜如昔日，只添白发不相饶。
读陶隐居九锡文录呈赵虚一真士
作者：李孝光
朝代：元

独鹤能空鸡鹜群，仙阶还许世人闻。题诗未倚李太白，学道愿从茅长君。白鹿随车绕山木，丹砂出鼎染溪云。先生少留亦不恶，共读华阳九锡文。
贺梅
作者：李孝光
朝代：元

水落山空百草乾，天公玉女耐高寒。松根云煖客吹笛，竹外月高谁倚门？岁晚王孙犹怨色，天寒公主欲归魂。北风端是春消息，吹得雪多花更繁。
赋天芗
作者：李孝光
朝代：元

我登凤凰山，夜半望踆乌。高秋爽气豁，金茎露涂涂。青天一浩荡，挂此白玉壶。嵯峨千里冰，下连江与湖。月胁亦何有，丹桂八九株。山河孕灵气，白兔不受呼。仙人骑凤凰，翩然上清都。神女皆青腰，共守明月珠。五老顾之笑，带剑立玉除。归来梦犹汹，醉坐锦氍毹。
赋得越山越水
作者：李孝光
朝代：元

贺家湖上又秋风，放翁宅前东复东。两行云树忽远近，十里荷花能白红。游人濯足银河上，越女梳头青镜中。我欲张帆上南斗，扶桑碧海与天通。
赋绝照法师所畜砚屏山水
作者：李孝光
朝代：元

东风日暮吹兰蕊，美人相思隔江水。九疑青落九州外，白云飞高明月死。海边八月客星来，一尺银河三万里。
赋诗分得欲雪
作者：李孝光
朝代：元

鸟雀不畏人，啧啧上庭树。萧条山已黄，惨憺江气暮。游子未得归，天严风断渡。
赠林泉生兄弟
作者：李孝光
朝代：元

蟋蟀入床下，鸿雁亦南征。江头送归客，浩荡万里情。昨日始识面，已觉畏子行。萧萧一尊酒，怊怅不能倾。行子在道路，梦见鹤发人。悬知灯火夕，笑语久咿嘤。男子四方愿，养志在致身。高树春色满，持子听流莺。
赠灵岩秀禅师
作者：李孝光
朝代：元

北林日午煖如烘，尽日溪行曲折中。自爱敲冰看鱼上，山头树影落溪红。
赠胡仲宾
作者：李孝光
朝代：元

九月风多裋褐单，剑光抱月忽飞还。人言华顶峰前路，正在白云飞处山。
赵汝甫枯木竹石卷
作者：李孝光
朝代：元

中林黄叶净沄沄，眼底峥嵘见此君。清晓东池看黄菊，凤毛无数落春云。
越乡次旧韵
作者：李孝光
朝代：元

兴来不买剡溪船，匹马冲寒款著鞭。绕驿水声残雪夜，半桥山影夕阳天。雁横云宕犹千里，春入梅花又一年。唤仆更寻前处宿，有诗还和旧时篇。
越州郡庠壁和颜氏子韵
作者：李孝光
朝代：元

岁月渺无涯，居然鬓发华。乾坤鸡屡旦，霜露菊犹花。城里鉴湖稻，山阴日铸茶。东南好官守，行子莫思家。
辛亥玉川问归
作者：李孝光
朝代：元

松菊当年手自栽，故山招我赋归来。石桥冲晓霜蹄滑，梅路偷晴雪眼开。家在梦中犹未到，春于腊底已先回。关河风景依然在，千古兴亡付一杯。
辽人射猎图
作者：李孝光
朝代：元

美人貂帽玉骢马，谁其从之臂鹰者。沙寒草白天雨霜，落日驰猎辽城下。塞南健妇方把锄，丈夫戍边官索租。
过□□□□□□
作者：李孝光
朝代：元

何日先生起九原，已将灵气返山川。论诗转觉庾陶近，佐主终惭稷契贤。拱木笙竽犹落日，荒丘翁仲只寒烟。当时故物青山在，说到英雄意惘然。
过山寺
作者：李孝光
朝代：元

隔溪茅屋半开扉，缘护晴林昼打围。野鹿饮泉山影动，幽禽出树岸花飞。百年往事回头换，一路斜阳送客归。要识上方何处是？钟声隐隐隔烟霏。
过贾元寔宅
作者：李孝光
朝代：元

共过故人溪上宅，春风野水欲绵绵。先生半月无诗思，恐有新诗在雪边。
过钓台
作者：李孝光
朝代：元

赤龙已挟故人飞，却爱清江理钓丝。入觐匆匆谋去就，当时犹悔见机迟。
过青枫岭王贞妇庙
作者：李孝光
朝代：元

山下江流幸自清，山头明月已无情。此心若愧王贞节，莫向清枫岭上行。
远山
作者：李孝光
朝代：元

楼前万里月，窈窕碧峰孤。江上自浓淡，云间疑有无。行人穿乱树，落日界平芜。伫立有真意，阴阴鸟自呼。
送上虞黄万石作天台教
作者：李孝光
朝代：元

昔年曾向天台去，走上璚楼看日生。跳出海波三丈许，始闻山下一鸡鸣。
送且迎
作者：李孝光
朝代：元

曙月疏星天欲明，马鸣萧萧予且行。行虽不远思汝切，重是兄弟难为情。星如撒沙天欲暝，稚子候门人汲井。还车在郊子复返，檐隙持灯笑相领。
送人
作者：李孝光
朝代：元

江上晚山无数青，行人草草似流萍。水边灯火官船发，五十长亭第一亭。
送人兼简丁仲容
作者：李孝光
朝代：元

忽忆龙河水西寺，两株桂树绕千回。若见阿苏烦借问，汝耶何日浙东来？
送人游天台
作者：李孝光
朝代：元
体裁：七言律诗

此去兰亭修禊后，平明驱马试征衣。海边山尽天无尽，花底春归人未归。一浦潮生鱼入市，千山月上鹤投扉。追游二十年前路，孤负东风赋《式微》。
送人游天台
作者：李孝光
朝代：元

此去兰亭修褉后，平明驱马试征衣。海边山尽天无尽，花底春归人未归。一浦潮生鱼入市，千山月上鹤投扉。追游二十年前路，孤负东风赋《式微》。
送人还鄱阳
作者：李孝光
朝代：元

东西湖水百花洲，行子归时雪已收。明月可能随客去，浮云自足使人愁。重来柳树应千尺，相见梅花隔数州。我亦高歌望吾子，春风好在仲宣楼。
送仲亨文学精舍山长
作者：李孝光
朝代：元

子合谈经上石渠，更从文学住精庐。到家为觅言偃宅，弛担先藏笠泽书。日落青天犹过雁，雪消新水欲生鱼。传闻圣世求遗士，倘召君乘谒者车。
送伯循御史天锡照磨至龙湾留别
作者：李孝光
朝代：元

西日杲杲马萧萧，君行不行手屡招。舟人夜语见月出，客子别愁须酒浇。霜天欲雨鸿雁去，秋风未落河汉摇。寄语扬州张仲举，月明何处闻吹箫。
送僧朴庵用柯敬仲韵
作者：李孝光
朝代：元
体裁：古风

月行天中央，天高如屋极。中有雪色兔，世人不能识。我曾摩其须，仙吏睨我侧。众仙乞秋毫，密如雾雨塞。蹴踏河汉翻，汹涌若秋汐。是谁致此奇，南有弥天释。仙吏今上天，令人泪沾臆。
送僧朴庵用柯敬仲韵
作者：李孝光
朝代：元

月行天中央，天高如屋极。中有雪色兔，世人不能识。我曾摩其须，仙吏睨我侧。众仙乞秋毫，密如雾雨塞。蹴踏河汉翻，汹涌若秋汐。是谁致此奇？南有弥天释。仙吏今上天，令人泪沾臆。
送公子赵去疾二首
作者：李孝光
朝代：元

绵绵万里道，利涉有方舟。城郭通吴会，江源起益州。图经闻白帝，祠祭遇黄牛。他日浣花老，犹能作胜游。辞吴向三楚，送远指秦川。高雁忧离罟，轻鸥不避船。天青微露下，江黑大星悬。郢曲长多怨，闻歌祇自怜。
送公子赵去疾二首·其一
作者：李孝光
朝代：元

绵绵万里道，利涉有方舟。城郭通吴会，江源起益州。图经闻白帝，祠祭遇黄牛。他日浣花老，犹能作胜游。
送公子赵去疾二首·其二
作者：李孝光
朝代：元

辞吴向三楚，送远指秦川。高雁忧离罟，轻鸥不避船。天青微露下，江黑大星悬。郢曲长多怨，闻歌祇自怜。
送冯秦卿
作者：李孝光
朝代：元

天下承平边事小，将军卧治莫谈兵。公庭吏散无来客，自数阶前挝鼓声。
送刘好古归武昌
作者：李孝光
朝代：元

游子结束向何处，城中雪花几尺围。去家万里多梦见，辞亲十年今始归。道士吹箫赤壁下，行人泊舟黄鹤矶。我亦张帆拂南斗，卧看明月去如飞。
送卫县尹
作者：李孝光
朝代：元

轩辕羽仗上云霄，天上璚台绛节朝。桂树阴阴明月出，画屏西畔听吹箫。
送友人
作者：李孝光
朝代：元

依依涉野水，渺渺渡秋阴。短褐北风急，布帆南斗深。行酬丈夫愿，乃见故人心。莫作长回首，因风惠好音。
送友人金陵漕运
作者：李孝光
朝代：元

金陵从古帝王州，漕运君今事胜游。丹凤有台春树老，乌衣无国夕阳收。潮声挟雨翻蛟室，山气浮云结蜃楼。白发高堂日相待，早回兰桡莫淹留。
送周生
作者：李孝光
朝代：元

二月已暮江水深，春风吹折行人心。山头明月落未落，杜鹃鹃半莫哀吟，泊船上有青枫林。三月欲来花绕陌，又唱《铜鞮》送行客。男儿莫尔可怜生，男儿生身好颜色，拔剑起舞鸡鸣栅。
送周生·其一
作者：李孝光
朝代：元

二月已暮江水深，春风吹折行人心。山头明月落未落，杜鹃鹃半莫哀吟，泊船上有青枫林。
送周生·其二
作者：李孝光
朝代：元

三月欲来花绕陌，又唱《铜鞮》送行客。男儿莫尔可怜生，男儿生身好颜色，拔剑起舞鸡鸣栅。
送国侍者
作者：李孝光
朝代：元

离别还同箭离弦，题诗修竹记他年。芦人楚语时相问，估客巴歌也自传。遥望牵帆上南斗，正逢飞雁出青天。绵绵远道劳归梦，忽见梅花意惘然。
送坚上人还云门次顾仲瑛韵
作者：李孝光
朝代：元

送客去游梁楚间，桃花开半含花斑。幽兰白雪令人瘦，凤凰麒麟何日还。江作蛇行过全楚，天将云去见三山。借问石城在何处？不缘离别损朱颜。
送姚子章庆元帅府掾
作者：李孝光
朝代：元

东方幕府才华盛，值世承平息虎貔。陈琳何烦工草檄，退之莫倚爱题诗。海静蛟龙怕钟鼓，天清蛮蜑识旌旗。前日元戎为饮酒，深衣宽博锦绅垂。
送宋武官尉安康之桐城
作者：李孝光
朝代：元

令人作恶惟离别，今日江头送客还。赢得秋风斜照里，倚篷满意看青山。
送宋武臣之桐城
作者：李孝光
朝代：元

欲霜江气已飕飕，鸿雁南飞木叶愁。好为故人连夜饮，平明笳鼓出扬州。
送客
作者：李孝光
朝代：元

出门严鼓后，送客入舟时。己自伤羁旅，令人畏别离。江蟠全楚地，山掩小姑祠。岁晏多风雪，题诗寄所思。
送客
作者：李孝光
朝代：元

携手出门倍惆怅，北风吹丹枫树林。栅中鸡鸣天地醒，城头雁去江湖深。行人万里少归梦，烈士向来多苦心。东西相望道路远，一书会抵双南金。
送廉公亮佥事江西
作者：李孝光
朝代：元

除书下北阙，使牡指南州。暂辍紫霄顾，遥瞻画阁秋。官清持玉节，天近见珠旒。报政民安作，闻谣雨不愁。梅花当路发，月影入江流。定有登高赋，应将胜日酬。
送张信父
作者：李孝光
朝代：元

秋水清练练，秋色在嘉树。登高骋远望，临别抒情素。朝发梁楚郊，暮历燕代路。思君无冬春，使我烦夙夜。幸辞案牍劳，上直云霄顾。藉之黄金闺，寘之白玉署。
送张子约
作者：李孝光
朝代：元

系铗高歌里，丈夫轻别离。鸡鸣裹行橐，灯暗覆残棋。行矣复何适，嗟哉我所思。且归慰妻子，莫学五羊皮。
送朵儿只国王之辽东
作者：李孝光
朝代：元

奕世名王策骏功，建分茅土镇辽东。玉符金印传孙子，铁券丹书誓始终。沧海断霞连虎帐，黑河飞雪暗雕弓。莫忘圣武艰难日，四杰从容陟降同。
送李仲羽归江东因寄伯循御史
作者：李孝光
朝代：元

江中八月雨如烟，去买徐州送客船。采石山头送李白，身骑明月上青天。
送杨明仲
作者：李孝光
朝代：元

江春老春浓压酒，神蓝挼绿营东柳。风吹落花飞入城，行子思归百回首。越雨洗江鸭头碧，舟子牵船蹋沙碛。莼花香冷楚莺鸣，比户琵琶呼磔磔。夫君五夜梦封侯，城中狐腋高于丘。泰山桂树年年绿，凤凰蹋玉声啾啾。
送林彦清
作者：李孝光
朝代：元

有客新自东方来，瞳子如月无纤埃。言昔东见容成君，接上轩辕张乐之层台。手扪青天冷至骨，白榆列宿何崔嵬。轩辕仙成去已久，皆骑威凤骖龙媒。珠珰明佩隔风雨，天门晃朗相当开。仙家玉女少愁思，踏雪双歌紫云回。君尝教我三洗髓，已觉灵气生根荄。我时坐客桂树下，纵之使言手拄颏。客似师横差短耳，眼似恨小髯䯱䰄。不见横君三十年，眼中见子吾已衰。却忆相携入雁谷，山中二月如天台。风吹桃花行水面，大笑酌我紫霞杯。客今好游自不恶，名山往往多奇才。傥逢俗子莫与语，世贵瓦缶轻尊罍。舟行江中慎濯足，矶下乃有鳌与能。更莫燃犀照水怪，自倚善幻驱霆雷。望见九华足云气，一上绝顶驱莲莱。
送武呈景耀随伯氏之金华
作者：李孝光
朝代：元

驱车出东门，车行有离声。升高望城郭，嘉树何青青。平生畏离别，乃复送子行。
送王伯循
作者：李孝光
朝代：元

使者楼船鼓三叠，犹见车前白鹭翿。莫嗔惜别把衣袖，他日为谁沽酒醪。龙蛇未蛰江水壮，鸿雁欲动秋风高。槐树东头读书处，更忆君家双凤毛。
送缑山侯氏宅
作者：李孝光
朝代：元

海东月明九万里，照见山头白鹤还。竹几匡床清似雪，不知门外是缑山。
送翁景旸作台州掾
作者：李孝光
朝代：元

门前五株桃，春暮始作花。劝尔一杯酒，丈夫莫思家。功成持身归，吏民相迎遮。男儿自应尔，父老慎勿誇。
送茂上人二首
作者：李孝光
朝代：元

五湖春水绿溶溶，两岸花开斗白红。欲买扁舟随汝去，卧听疏雨打南篷。二月狂风已不禁，天笼大野日阴阴。高斋一夜听新雨，想见城东柳色深。
送茂上人二首·其一
作者：李孝光
朝代：元

五湖春水绿溶溶，两岸花开斗白红。欲买扁舟随汝去，卧听疏雨打南篷。
送茂上人二首·其二
作者：李孝光
朝代：元

二月狂风已不禁，天笼大野日阴阴。高斋一夜听新雨，想见城东柳色深。
送菜藏主
作者：李孝光
朝代：元

日日秦淮送客船，江中八月雨如烟。道逢鸿雁东南去，眼见蟾蜍四五圆。美酒相看不成醉，黄花别后为谁妍。貉裘已弊秋风起，我正思归种石田。
送萨郎中赋得新亭
作者：李孝光
朝代：元

登高望吴楚，芳草满汀洲。离别安足念，英雄翻百忧。山河吞故国，江汉入秦州。今日新亭饮，因君感滞留。
送蔡飞卿之维扬
作者：李孝光
朝代：元

送君直渡秦淮水，风急桃花飞过江。自有行人回首处，升州山色满船窗。
送裕上人归仪兴
作者：李孝光
朝代：元

行寻桂树隐，已与菊花期。江永鱼龙夕，风高鸿雁饥。独怜相见晚，况复欲归时。楚雨枫林黑，劳予入梦思。
送观志能分韵得更字
作者：李孝光
朝代：元

银河复西倾，北斗亦西柄。江永秋易风，日暮蛟龙横。游子好结束，骑马事秋□。送者来如雨，川上舟楫盛。畏别不忍发，天东挂飞镜。照见别离人，独我心怲怲。挽须祝君来，持酒劝君更。西舫弹琵琶，忽作瓶中迸。前曲度白鹤，后曲妾薄命。平生烈士心，掩耳不愿听。男儿树声名，上与古人映。愿君且自爱，听我洛生咏。
送谢仲连小□巡检
作者：李孝光
朝代：元

承平已久桴鼓息，事简官清只煮茶。山崦东西足僧寺，时时骑马看黄花。
送辅贤出山作首尾吟二首
作者：李孝光
朝代：元

儒官不畏简书催，拄杖休惊石上苔。行到水穷云起处，路从四十九盘来。路从四十九盘来，树底看云首独回。客里不知身是客，向人犹爱话箫台。
送辅贤出山作首尾吟二首·其一
作者：李孝光
朝代：元

儒官不畏简书催，拄杖休惊石上苔。行到水穷云起处，路从四十九盘来。
送辅贤出山作首尾吟二首·其二
作者：李孝光
朝代：元

路从四十九盘来，树底看云首独回。客里不知身是客，向人犹爱话箫台。
送达兼善典佥
作者：李孝光
朝代：元

江头风多花暗天，舟中击鼓牵官船。绣鞍大马来如烟，学士翠雕袍领妍。袖中三尺软玉鞭，手挥送者日在山。陇西男子更致言，东方民力愿少宽。达官儋橐横索钱，先生归到明主前。上言赤子天哀怜，仁人在位如解悬。大臣不让皋夔贤，天下画一徽张弦。未将鼎俎烹小鲜，如吾但当归力田。眼见霖雨开丰年，墙下饭牛荠花圆。
送鄞县尹
作者：李孝光
朝代：元

秋风吹汝鬓成丝，移病还家竟不疑。官是伯强曾补处，身如元亮已归时。青山老去浑相识，黄菊平生最受知。我亦相从上吴会，夕阳骑马看残碑。
送阁学士赴上都
作者：李孝光
朝代：元

从官万骑拥銮舆，东阁词臣载宝书。雨过草肥金络马，月明山转紫驼车。龙庭日近瀛洲路，滦水天高玉帝居。明日仙凡便相隔，少年寮吏谩踌躇。
送陈君礼之婺女兼寄徐仲礼
作者：李孝光
朝代：元

陈公子，骐骥騊駼一日驰万里，珍怪生从渥洼水。不随众马仰秣刍，覂驾亦莫牵鼓车。陈公子，公起为我舞，我能为尔歌。古来豪杰不择术，萧曹刀笔终身多。身为国士足可惜，致主尧舜今如何？陈公子，努力富贵勉自强，白发坐见千丈长。邹阳枚乘焉足学，去学董子登贤良。读书未及无读律，脱令贫贱犹馨香。陈公子，我之故人柏台史，三年不得书一纸。鞭麟笞凤作官府，往往吹笙碧云里。芙蓉衣裾云锦褠，手夺天巧天孙愁。岂忆故人在下土，夜半短衣行饭牛。陈公子，我有《幽兰》《白雪》之古曲，不辞为我歌宿宿。有使东来即寄书，莫学故人忘我为。
送陈杏林赴潮州医学教授
作者：李孝光
朝代：元

三千驿路上滩船，九品医官半百年。药市得钱添月俸，杏林收谷当公田。北书渐觉江鸿远，南食初尝海鳄鲜。不用越巫驱瘴疠，家家传取卫生篇。
送陈玉林归集庆永寿宫
作者：李孝光
朝代：元

天绕龙宫日月低，六龙曾驻冶城西。祠光午夜入牛斗，玉气千年成虹霓。承恩已报紫旌节，奉使屡上黄金闺。神眷灵官守桂树，银榜碧镂自天题。
送青玄观道士玉泉
作者：李孝光
朝代：元

淮南道士传鸿宝，眸子照人双电光。贯日白虹生玉气，出山青髓射天浆。去年蹋雪寻丹井，连日题诗满画廊。长忆青玄送客处，柳花无数绕衣裳。
送鲁公还秦南
作者：李孝光
朝代：元

锦衣树纛向秦川，有客将离独黯然。日食犹分丞相饼，传呼自愧孝廉船。春风过雁青天外，暮雨行人积水边。应到清湘闻欸乃，楚侬此曲至今传。
避风龙潭五日登岸即事
作者：李孝光
朝代：元

建业放舟下京口，候风三老正高眠。歌长且复忘羁旅，游远何如归力田。茅屋晨炊系牛犊，丛祠社祭落乌鸢。故乡风动浑相似，祇忆南溪蹋钓船。
郊礼庆成
作者：李孝光
朝代：元

郊丘亲祀自吾皇，夙驾銮舆建太常。冕服并行周典礼，乐歌不数汉文章。清台夜奏灵光紫，温室朝迎瑞日黄。今代侍臣多马郑，明时应许议明堂。
郑氏义门诗
作者：李孝光
朝代：元
体裁：四言诗

南有嘉树，凤鸟所巢。君子之孝，君子是效。予何效矣，有践者礼。匪予能孝，自予祖襧。先祖相宅，犹泉之原。岂不贻世，而瓞其绵。击鼓之堂，兄弟雁行。衎衎栗栗，执德孔明。伯也甚敬，衣冠燕处。叔也弦歌，陈其俎豆。有髧而緌，锦绅佩茝。数视诸父，视其举趾。匪夫之良，有姒有娣。瑟彼中馈，饙□酒醴。谡哉话言，自我诸昆。群弟具听，有踞其敬。毋徇毋怠，毋酗毋淫。毋听妇言，毋欢我庭。嗟嗟话言，胡独尔行。凡人有家，用尔为训。尚愿子孙，终永无忒。作嘉树歌，以勖明德。
鄱江寺拥翠楼
作者：李孝光
朝代：元

缥缈新居一握天，好山将绿到楼前。烟霏入闼清谈麈，紫气薰人湿坐毡。未放白云分榻住，爱看青雨映帘悬。自怜华发江南客，也为登临忆仲宣。
采莲曲二首为鲁子翚作
作者：李孝光
朝代：元

采莲复采莲，莲生隔江水。不愁无舟楫，但愁波浪起。采莲复采莲，水深不得归。儿饥须母哺，当令阿谁饴？
采莲曲二首为鲁子翚作·其一
作者：李孝光
朝代：元

采莲复采莲，莲生隔江水。不愁无舟楫，但愁波浪起。
采莲曲二首为鲁子翚作·其二
作者：李孝光
朝代：元

采莲复采莲，水深不得归。儿饥须母哺，当令阿谁饴？
采莲曲送王伯循
作者：李孝光
朝代：元

采莲江之南，采莲江之北。采莲何所有，但采莲中薏。早闻别离苦当尔，不愿从前作相识。纵令别离，不复相忆。
鉴湖雨
作者：李孝光
朝代：元

越角鉴湖三百曲，雨馀曲曲添新绿。八月九月风已高，诗人夜借渔船宿。渔翁城中沽酒来，筐底白鱼白胜玉。当时贺老狂复狂，乞得鉴湖此生足。
钓鱼
作者：李孝光
朝代：元

上山而笑兮下而钓鱼，岂如他人兮唯富贵之求。三公执柄兮念子之多才，将子归辅兮谁絷驹？功成而归兮来从余游。
铁笛歌为铁厓赋
作者：李孝光
朝代：元

铁厓道人吹铁笛，宫徵含嚼太古音。一声吹破浑沌窍，一声吹破天地心。一声吹开虎豺闼，彤庭跪献丹扆箴。问君何以得此曲，妙谐律吕可以召阳而呼阴。都将春秋一百四十二年笔削手谱成，透天之窍价重双南金。掉头玉署不肯入，直入弁峰绝顶俯看东溟深。王纲正统著高论，唾彼传癖兼书淫。时人不识我不厌，会有使者徵球琳。具区下浸三万六千顷之白银浪，洞庭上立七十二朵之青瑶岑。莫邪老铁作龙吼，丹山凤舞江蛟吟。勖哉宗彦吾所钦，赤泉之盟犹可寻。更吹一声振我清白祖，大鸣盛世，载赓阜财解愠南风琴。
长干行
作者：李孝光
朝代：元

秋风从西来，吹我庭前树。闻欢在扬州，却忆姑苏住。估客离长干，教侬寄书去。
陪萨使君饮酒铁塔寺分题得箨龙轩分韵得而字
作者：李孝光
朝代：元

琅玕尽灵种，玉立近东池。已与风云会，终含冰雹姿。气酣犹赑屃，鳞动觉之而。雨暗思雷泽，天清入葛陂。凤毛当户见，蛇影到杯疑。神物烦呵护，应看变化时。
陪观志能萨天锡二使君游城西光孝寺
作者：李孝光
朝代：元

客子知寒归未归，北风鸿雁又南飞。东家借马看黄菊，头白山僧开竹扉。
雨后村行二首
作者：李孝光
朝代：元

雨过沙头落涨痕，满林红叶自纷纷。水平路面高低见，风约溪声断续闻。老屋无桥横独木，沧洲欲雁起寒云。残芦头顶花如雪，莫是吟人鬓上分。泽国秋深景物非，西风猎猎又吹衣。路行落日离人去，山破寒烟独鸟飞。潮信到滩推月上，邻家停火候船归。村醪香软鲈鱼美，自笑吟边貌不肥。
雨后村行二首·其一
作者：李孝光
朝代：元

雨过沙头落涨痕，满林红叶自纷纷。水平路面高低见，风约溪声断续闻。老屋无桥横独木，沧洲欲雁起寒云。残芦头顶花如雪，莫是吟人鬓上分。
雨后村行二首·其二
作者：李孝光
朝代：元

泽国秋深景物非，西风猎猎又吹衣。路行落日离人去，山破寒烟独鸟飞。潮信到滩推月上，邻家停火候船归。村醪香软鲈鱼美，自笑吟边貌不肥。
雪屋为通上人作
作者：李孝光
朝代：元

倒挽天河转翠微，玉虬鳞甲满天飞。道人结屋东边住，爱看晴花不掩扉。
雪晴
作者：李孝光
朝代：元

雪乾玉饭初香，月瘦珠胎犹小。开门不见臞仙，白鹤横江清晓。
青天有雕鹗
作者：李孝光
朝代：元

青天有雕鹗，一日飞万里。横绝四海上，孤兔草间死。平生精悍姿，垂翅当清秋。且须养六翮，莫使群鬼愁。
青玉案·儿童齐唱民安作
作者：李孝光
朝代：元
体裁：词

儿童齐唱民安作，问底事、来何暮。酷似当年廉叔度。春风千里，□□□□，绿到棠阴处。玉壶清贮金茎露。翻向人间作霖雨。今日东瓯成乐土。清都虎豹，借恂无计，衮职须君补。
静轩卷
作者：李孝光
朝代：元

沈沈院落无人语，燕子归来柳絮初。行绕东池日卓午，春风吹乱一床书。
题倪元镇纨扇
作者：李孝光
朝代：元

野水见落日，幽人殊未还。白云满洲渚，搔首问青天。
题周耕云为萧元泰画龙虎仙岩图
作者：李孝光
朝代：元

龙虎之山仙所寰，我昔梦寐游其间。乾坤风气结冲秀，中有正一玄都坛。羽人受我九节杖，林磴窈窕穷幽扳。金宫蕊殿起寥廓，翠厓丹巘深回环。峰头时飘白菡萏，石上谁种青琅玕。诸岩一览二十四，总似瀛渚蓬莱山。清溪浮空引雪练，远岫隔水来烟鬘。就中仙岩更奇绝，上有玉树皆团栾。虹光半夜出林杪，云是石室韬神丹。欲求刀圭已衰疾，羽人去我如飞翰。褰裳涧曲采芳杜，断猿疏雨春山寒。觉来俗事日满眼，岁月冉冉随惊湍。会稽萧君忽相访，笑以此图令我看。梦中羽人貌真似，而我别后鬓毛斑。题诗聊复记畴昔，愿拂尘服高骖鸾。
题本觉寺空翠亭
作者：李孝光
朝代：元

琅玕十亩映江渚，天籁沈沈欲下来。已见凤毛沾雨露，长疑龙气挟风雷。树团车盖春阴合，月射金银夜色开。中野白云如白石，不辞一日到千回。
题朱泽民画
作者：李孝光
朝代：元
体裁：古风

晁余升兮良常之颠，暮栖余兮良常之下。谓良为常兮谁哉暴者？余守余箧，毋侈其胠。箧中之藏，孔子之书。谓尧汤贤，谓商辛愚。孰憎是言，我复其馀。孰好之者，往馈一鸱。
题朱泽民画
作者：李孝光
朝代：元

鼌余升兮良常之颠，暮栖余兮良常之下。谓良为常兮谁哉暴者？余守余箧，毋侈其胠。箧中之藏，孔子之书。谓尧汤贤，谓商辛愚。孰憎是言，我复其馀。孰好之者，往馈一鸱。
题李子云白云窗
作者：李孝光
朝代：元

白云如白月，宛宛复离离。青霓依涧出，玉叶映檐垂。讵阂飞花度，还同病鹤窥。纷晖含户牖，倒影散园池。近看吁欲落，伫立意俱迟。坐卧常相对，成峰晚更奇。
题李遵道枯木竹石图
作者：李孝光
朝代：元

谪仙夜入雷电室，捕得飞来石上梭。却斫灵槎挂明月，横吹玉笛上天河。
题松雪竹石
作者：李孝光
朝代：元

幽篁碧悄悄，白石白粼粼。帝子吹笙罢，月明愁杀人。
题梅石为王集虚尊师书纸屏上
作者：李孝光
朝代：元

北风吹倒山，三日雪塞门。愔愔岩谷里，万木命在根。天翁粲然笑，洗出明月魂。春如鼎中香，已觉火力温。
题王士让御史所藏画卷 其一 风雨回舟
作者：李孝光
朝代：元

天昏地黑蛟龙恶，风雨如山擘不开。舟中自有刺蛟手，笑杀舟师捩舵回。
题王士让御史所藏画卷 其二 古庙折碑
作者：李孝光
朝代：元

山上荒祠山下溪，系牲断石是谁题？落日行人更回首，青枫树里鹧鸪啼。
题王士让御史所藏画卷·风雨回舟
作者：李孝光
朝代：元

天昏地黑蛟龙恶，风雨如山擘不开。舟中自有刺蛟手，笑杀舟师捩舵回。山上荒祠山下溪，系牲断石是谁题？落日行人更回首，青枫树里鹧鸪啼。
题画史朱好古卷
作者：李孝光
朝代：元

真宰簸橐籥，笑睨造化炉。鼓金铸贤智，抟土作下愚。画史天机精，窃见造化枢。盘礴解衣纵，当轩舐铅朱。沾涂狡兔翰，神气如走珠。手掣巨鳌簪，㾕？生肌肤。六丁拔山来，下无根与株。海风吹之凝，累累插江湖。其中有幽人，傲兀不可呼。已知画手好，令我心踌躇。五湖风雨夕，径去理钓舟。子技亦精绝，白玉无疵瑕。谁能荐天子，遣之昼云台。一朝被赏识，富贵真萌芽。但访青牛君，乞受黄金壶。
题画史朱好古卷
作者：李孝光
朝代：元
体裁：古风

真宰簸橐籥，笑睨造化炉。鼓金铸贤智，抟土作下愚。画史天机精，窃见造化枢。盘礴解衣纵，当轩舐铅朱。沾涂狡兔翰，神气如走珠。手掣巨鳌簪，㾕�生肌肤。六丁拔山来，下无根与株。海风吹之凝，累累插江湖。其中有幽人，傲兀不可呼。已知画手好，令我心踌躇。五湖风雨夕，径去理钓舟。子技亦精绝，白玉无疵瑕。谁能荐天子，遣之昼云台。一朝被赏识，富贵真萌芽。但访青牛君，乞受黄金壶。
题留侯庙
作者：李孝光
朝代：元

感慨留侯庙，曾闻客下邳。手扶仁义主，身是帝王师。兴汉功居最，存韩志可悲。如何劫高后，反使卯金卮。
题竹
作者：李孝光
朝代：元

翠袖临风一怅然，雨馀草木亦娟娟。东头夜半明月出，照见蛟龙石上眠。
题铁仙人琴书安
作者：李孝光
朝代：元

乐窝举世之乐，无如鼓琴。琴可以禁人之邪心，易人之哇淫。举世之乐，莫如读书。书可以绝小人之狭邪，履君子之坦涂。世人为乐千种有，不如我乐长可保。彼有嗜酒乐饮，逢毒若酖。艳妻欢娱，自令身枯。溺货殖，为盗贼积。崇势凌人，鬼神龂嗔。早官骄子，疾为祸首。或世所乐，自诡神仙。累万人学，无一长年。有乐放恣，毁除须发。捐弃父母，终竟不觉。有察于狱，谓彼不憯。性习浸移，久而泰甚。凡此众乐，岂不可怀。不如我乐，无患与灾。铁仙左琴右书传，终日危坐笑以咍。忽见吾诗仰天歌，铁仙岂不大乐哉。
饮濡须守子衡君宅
作者：李孝光
朝代：元
体裁：七言律诗

客子东来向西楚，河流兀兀舞轻舠。雪消巢县青山出，雨后焦湖春水高。赖有使君持玉节，未须故旧问绨袍。眼中贺监文章伯，又使时人见凤毛。
鲁氏怡云堂
作者：李孝光
朝代：元

山有云兮为雨滂沱，山有云兮媚汝维何？山中之人兮和乐而有仪。余心休休兮媚余匪他，休而有容乎于余寤歌。
鹊桥仙·为邱梅边赋
作者：李孝光
朝代：元

山蟠屋上，水蟠屋下，个里花香竹秀。天翁老去更多情，遣青女、幻无为有。天根老石，云根老树，谁解逡巡挥就。只应炼石补天时，□留取、刀圭为寿。
鹊桥仙为邱梅边赋
作者：李孝光
朝代：元

山蟠屋上，水蟠屋下，个里花香竹秀。天翁老去更多情，遣青女、幻无为有。天根老石，云根老树，谁解逡巡挥就。只应炼石补天时，□留取
鹤
作者：李孝光
朝代：元

胎化有鸟今千年，俯啄璚枝饮醴泉。缟带长身通夜白，丹砂涂顶入秋圆。山空蕙帐客初去，月落竹房僧未眠。高气出尘如玉雪，长风万里趁飞仙。
鹧鸪天
作者：李孝光
朝代：元

千载循良汉鲍宣。云仍儒雅故依然。龙门他日文章客，雁荡今朝行地仙。鱼鲙玉，酒流泉。紫萸黄菊斗清妍。祝君此会年年健，药裹阴功已付天。
鹧鸪天·千载循良汉鲍宣
作者：李孝光
朝代：元

千载循良汉鲍宣。云仍儒雅故依然。龙门他日文章客，雁荡今朝行地仙。鱼脍玉，酒流泉。紫萸黄菊斗清妍。祝君此会年年健，药里阴功已付
黄鹄谣题余节妇诗卷
作者：李孝光
朝代：元

黄鹄黄鹄，牝牡相随。游于四海，不识别离。始妾结发时，与君年相齐。一朝纳伉俪，百岁以为期。奈何乎中路，而捐子与妻。且君之徂，妾逢百罹。父母将我去，亲戚夺我志。言云为我志，言云为我计长久，祇令增伤悲。忆君垂诀，托我孤儿。我嗔君言，奈何见疑。晨起作羹与糜，欲持饴阿谁？嗟我不如黄鹄，将子与妇，至死相随飞。我宁用生为，我宁用生为！众人何知，维馀天知。
龙湫行送轩宗冕归山
作者：李孝光
朝代：元

大龙湫，小龙湫，青天倒泻银河流。海风吹练白杲杲，雪花满面寒飕飕。讵那大士濯足处，碧波下见长黄虬。山僧洗钵白云动，涧猿饮子苍岩幽。神踪隐见不可测，幻境变化谁能求？道人此地昔追游，泠然一锡辞神州。天香飘飘满衣袖，散作雨露东南陬。老夫送别歌龙湫，芙蓉花开溪水头。永嘉妙语犹可续，永夜松声消客愁。思君何处寄清梦，三十六峰明月秋。
龙鼻水听琴为刘芳在作
作者：李孝光
朝代：元

玉笥仙人鞭白犀，天风吹度芙蓉溪。手脱长剑洗妖血，惊起石上玄蛟啼。炎沙烧尾鳞甲赤，腹中惨澹蟠云霓。顽铁出冶太古色，霜露欲结风凄凄。老翁摩挲莫惊汝，置之膝上听其语。大声伏雷鸣地中，小声飒飒吹风雨。阿香辛苦玉龙睡，收霆卷电还元气。颔底明珠忽迸落，金支罗袜淩波去。江清云暖天无风，暗潮自撼黄银宫。紫髯玄甲卧不动，真翁龟息深玉踵。大笑欠伸忽飞去，清月潇潇在秋水。君为我起叩其角，我亦长歌返其朴。却骑过海呼安期，送君七尺珊瑚枝。
偶成
作者：李孟
朝代：元

日午山中道，停骖进步难。碱侵苔径滑，风吹毳袍寒。匡国终无补，全身尚未安。一尊茅店酒，强饮不成欢。
初科知贡举
作者：李孟
朝代：元

百年场屋事初行，一夕文星聚帝京。豹管敢窥天下士，龙头谁占日边名。宽容极口论时事，衣被终身荷圣情。愿得真儒佐明主，白头应不负平生。
喜雨
作者：李孟
朝代：元

谁调元气入淋漓，枯槁回生只片时。依旧野云无著莫，高天阔地任风波。
在朝思乡
作者：李孟
朝代：元

西望家山咫尺间，白头多病不知还。中书三入成何事，画里相看亦厚颜。
寄东宫二首
作者：李孟
朝代：元

艰危勤扈从，俯仰尽周旋。小试屠龙技，翻成抱虎眠。脱钩鱼纵壑，漏网鸟冲天。万事从今始，灰心未死前。十年陪顾问，一旦决安危。自合成功去，应惭见事迟。长城徒自坏，孤注莫相疑。辟谷求仙者，高名百世师。
寄东宫二首·其一
作者：李孟
朝代：元

艰危勤扈从，俯仰尽周旋。小试屠龙技，翻成抱虎眠。脱钩鱼纵壑，漏网鸟冲天。万事从今始，灰心未死前。
寄东宫二首·其二
作者：李孟
朝代：元

十年陪顾问，一旦决安危。自合成功去，应惭见事迟。长城徒自坏，孤注莫相疑。辟谷求仙者，高名百世师。
舟中作
作者：李孟
朝代：元

石激滩声缆钓船，夜寒人对白鸥眠。江风吹尽浮云片，南北东西总是天。
赠黄秋江处士
作者：李孟
朝代：元

君钓秋江月，我耕秋谷云。逃名君笑我，伴食我惭君。老我素多病，壮君高出群。何时各归去？云月总平分。
迁葬毕还朝
作者：李孟
朝代：元

绿暗丘园已暮春，还山堂上会乡邻。明朝却上燕南道，依旧征衫满路尘。
金陵怀古
作者：李孟
朝代：元

西风聒耳过黄芦，万水东流草树枯。蟾阙一年秋色远，鹊桥万里客心孤。青山故国新丰市，芳草王孙旧酒垆。壮志未磨天地阔，剑光耿耿照江湖。
呈高琨璞治书
作者：李孟阳
朝代：元
体裁：古风

玉辉韫椟晋丹山，名悬万里星斗寒。忠肝耿耿皦如日，眸波吟动生微澖。骅骝勤震紫云晓，京华表策闻金銮。一且笔露沾芸香，柏台剑气横秋霜。说尨图治风雨落，凉吹瑶佩鸣锵锵。归欤种菊荅径空，书叠明月轩当松。阿衡未许老耕隐，三骋挟道飘崆峒。天环文运开九重，良弼梦久孚宸衷。苍生拭目望经济，八纮鼓舞融春风。
寄西涧上人
作者：李孟阳
朝代：元
体裁：五言律诗

猎猎雁秋阑，寒轻点鬓班。书声一楼竹，诗思两桥山。白鹤延翁老，青猿迓客闲。雪睛楼有信，携月度云间。
屈竹
作者：李孟阳
朝代：元
体裁：古风

琅玕君子蟠虬龙，岩岢独处怀春风。凤凰飞断片云晓，怪石曲质成天工。斜烟露出枹危石，岿然一见还睥睨。苔缄滑破移土深，依稀露带残阳温。蠹篆录体横玉枯，细叶曲雨枝相扶。青青碍月折寒影，卧浴槐暑涵清癯。淡如孤山弄霜白，横斜光霁黄昏色。古如处士冒雪闲，䐘根盘伏留坚节。固知屈巳难以舒，堎霄劲直心自如。晴薰拂拂吹菰蒲，醉歌淇奥春满壶。凉飘锦箨落新韵，欲赋未就仍踌蹰。倚窗问竹竹不语，伹觉细香习习生诗书。
䁬深上人
作者：李宗冽
朝代：元
体裁：五言绝句

处处随缘到，经年此托踪。不言卿国远，惟指对门峰。
闵项氏
作者：李宗冽
朝代：元

少无依倚老何堪，白发婆娑乱不簪。梦里尚思江北好，悔将夫骨葬江南。
题岳溪禅林精舍
作者：李宗冽
朝代：元
体裁：古风

朝游适嘉霁，遂畅寻山愿。厓日破曾阴，晨经罢幽殿。年深树益繁，像古阁重建。夜来天地霜，松色了无变。宛然巉崒间，庐岳复兹见。山僧四五人，屡访期识面。
古陇头吟
作者：李宗洌
朝代：元
体裁：乐府曲辞

天寒陇水鸣呜咽，夜饮锐兵从此发。海风吹人眼欲枯，上陇犹看岭西月。悲笳萧萧霜满天，十里一堠烽火连。去年初度弹筝峡，今年复引月支泉。从军辛苦事征讨，将军功大残兵老。
【双调】寿阳曲
作者：李寿卿
朝代：元

金刀利，锦鲤肥，更那堪玉葱纤细。添得醋来风韵美，试尝道甚生滋味！
三煞
作者：李寿卿
朝代：元
体裁：曲

来了你呵黄莺也懒更啼。金蝉也无处栖。来了你呵再不见那绿阴深处把青骢系。来了你呵再不见那舞春风楚宫别院纤腰细。来了你呵再不见那缀晓露汉殿长门翠黛低。来了你呵再不见那影蹁跹比张绪多娇媚。来了你呵再不见那助清凉陶令宅两行斜映。增杀气亚夫营万缕低垂。
上小楼
作者：李寿卿
朝代：元
体裁：曲

有一个渔翁。只为着一时意气。自刎了六阳的那首级。有一个浣纱女。脚踹着清波。手抱着顽石。扑鼕的身跳在江�。那老的。是男子。便当仁不避。只可惜了那十三四女流之辈。
上小楼
作者：李寿卿
朝代：元
体裁：曲

柳翠也自从你点污了素体。人将你多曾钻刺。郎君每他今后无钱向你的手内。但没权术。吃会抛掷。你若到三四五。三六�。那其间早则妆么不得。柳翠也好色的这把骨头儿你便休恁般寒碎。
上马娇
作者：李寿卿
朝代：元
体裁：曲

你可便不索慌。不索忙。芊建云：将军息怒。再慢慢的问他。正末唱：我则是先打后商量。费得雄云：哎哟。你那钵盂般大的拳头。飕飕的打得我那碎屁儿支支的。可不打杀了我。芊建。只你便是个见證。芊建云：将军息怒。正末唱：请公子放手休拦当。饶这厮强。也飞不过土城墙。
中吕粉蝶儿
作者：李寿卿
朝代：元
体裁：曲

投至我度脱的你心回。我着你做师姑大刚来有一个主意。常言道柳絮不沾泥。带云：柳翠。我跟将我来呵。唱：不强如万人攀。千人折。我则怕损动了你这春风和气。盖因是暮景相催。催的你这瘦伶仃可便翠腰无力。
么篇
作者：李寿卿
朝代：元
体裁：曲

兀的不自有傍人说短长。谁着你谗舌巧如簧。难道有眼高天不鉴详。害了俺这尊兄伍尚。父亲贤相。带云：父兄之雠。我不报谁报。唱：少不的冤债你还偿。
么篇
作者：李寿卿
朝代：元
体裁：曲

卖弄你天然色天然态。花样娇柳样柔。则你那瘦腰肢则管�卖弄风流。我本待对杨柳听蝉。旦儿云：俺那牛员外呵。正末唱：好也啰他却待剪牡丹喂牛。云：柳翠也。自古及今。你这柳身上罪业不轻哩。旦儿云：我这柳有甚么罪过。正末唱：你曾搬的个陶令门前种。你曾引的个隋帝广陵游。旦儿云：那隋炀帝要到广陵。只为贪看琼花。干着杨柳甚事。正末唱：他因赴千里琼花会。柳翠唻也则是这两行金线柳。
么篇
作者：李寿卿
朝代：元
体裁：曲

只要你凡情灭尽元无垢。刬的道枝叶萧条渐到秋。云：茶博士。你将把剃头刀儿来。与柳翠落了发者。唱：我便减不的你头轻也则是免了些生受。旦儿云：师父。我剃了头不羞么。正末唱：你当日合忧处却不忧。到今日这合修处却不修。旦儿云：师父。我剃了头可是如何。正末云：柳翠也。你问的我是。唱：若是削了你这青丝就是剃了你个柳。
么篇
作者：李寿卿
朝代：元
体裁：曲

我如今指麾军将亲征讨。拿住公孙活开剥。村厮云：伍老爷。你只饶了他罢。正末唱：若要我耽饶。只除是东方日落。村厮云：你早忘了我家老子。这等情薄。正末唱：非情薄。这的是一冤还一报。
么篇
作者：李寿卿
朝代：元
体裁：曲

早不见桂子香飘八月风。行者云：八月风。腊月雪。冻的要不的。正末云：你休笑我。唱：这的是蟾影光磨百鍊铜。这月曾照兴废古今同。你则看那北邙山的故冢。行者云：你这个和尚。则要吃酒吃肉。真是滥僧。正末云：谁是真僧。谁是滥僧。行者云：我是真僧。你是滥僧。正末云：谁是真僧。谁是滥僧。行者云：你是真僧。我是滥僧。呸。可颠倒了。正末云：你和我争甚么人我。那楚家的陵丘。汉家的墓冢。都在那�也呵。你试觑波。唱：都一般潇洒月明中下。
么篇
作者：李寿卿
朝代：元
体裁：曲

郎君每心閒时将你脚上踢。兴阑也络在网�。端的个不见实心。但听抛声。尽是虚脾。有一日。臭皮囊。褪了口元阳真气。柳翠也早闪下你这褪胞儿便死心塌地。
乌夜啼
作者：李寿卿
朝代：元
体裁：曲

这一场又自刎了他渔父。不由我不为他来掩面嗟吁。渔翁也再不见落霞低伴孤飞骛。你可为甚的生撇乡闾。死葬江湖。从今后半瓶浊酒有谁沽。抛下这一江野水无人渡。芳草洲。垂杨路。无人攀话。閒杀樵夫。
乔牌儿
作者：李寿卿
朝代：元
体裁：曲

我只怕大恩人没下稍。怎当这村厮儿又哀告。带云：村厮儿。你去对那公孙侨老匹夫说。唱：着他把降书早早来投到。我才把军兵收转着。
乾荷叶
作者：李寿卿
朝代：元
体裁：曲

你娘呵是个做活的。恨不的待斜飞。你娘呵则是倚仗着你个弟子猱儿势。粘着处休热相偎。逼绰了便是伶俐。我双关二意说禅机。卜儿云：这和尚不知他说甚么哩。正末唱：老婆婆不解的我这其中意。
二煞
作者：李寿卿
朝代：元
体裁：曲

再不要长亭驿使催。河桥赠别离。则被这月明照破风扶起。直着你九霄碧汉开青眼。煞强如千里红尘锁翠眉。度你的是蟾宫桂。你要大呵重登霸岸。要小呵索向隋堤。
仙吕点绛唇
作者：李寿卿
朝代：元
体裁：曲

久镇南方。指麾兵将多雄壮。守着这鄂渚湘江。有多少翻滚滚东流浪。
仙吕点绛唇
作者：李寿卿
朝代：元
体裁：曲

自从五派禅分。要知根本。西来信。则为这懜懂禅昏。我也曾扯住俺那达摩问。
仙吕赏花时
作者：李寿卿
朝代：元
体裁：曲

他跃马当先拚厮杀。不由我忿气横生怒转加。这厮只会暗地�弄奸猾。今日呵使不着心粗胆大。费无忌云：我敌不得你。逃命。走走走。下：正末云：这厮走那�去唱。我则待探手儿把你活擒拿。
仙吕赏花时
作者：李寿卿
朝代：元
体裁：曲

这月明曾碾破银河万里空。这和尚曾击响金陵半夜钟。端的个洗碧落露华浓。行者云：你这和尚。风张风势。说谎调皮。没些儿至诚的。正末唱：也不是我脱空卖弄。行者云：正是个风魔和尚。挑着这个。不知是甚么东西。恰似个烧饼的晃子。你家又不卖饼。要他怎的。不如打破了罢。做打破科：正末唱：呀呀呀则一拳打破了广寒宫。
元和令
作者：李寿卿
朝代：元
体裁：曲

你道是上马金下马银。出朝将入朝相。云：你晓的你父亲罪么。费得雄云：我老子做事。不通一些儿风与我。我那�知道。正末唱：只你那费无忌如此狠心肠。做兀的般歹勾当。费得雄云：你不要恼。你那老子便活到一百二十岁。也少不得要死。正末唱：便做道人生在世有无常。也不似俺一家儿死的来忒枉。
十二月
作者：李寿卿
朝代：元
体裁：曲

这柳曾深笼着翡翠。这月曾冷浸着玻瓈。这月曾清光皎皎。这柳曾翠色依依。则一棹风前浪底。咫尺是蓬岛瑶池。
南吕一枝花
作者：李寿卿
朝代：元
体裁：曲

我恰才离了曹溪一指前。又来到佛祖三更后。我则索分开临济晓。踏破他这葛藤秋。百般的救不出白骨荒丘。每日家则恋着花和酒。我今番月度柳。我是个包含着天地风流。只要你肯信俺这波罗蜜咒。
南吕一枝花
作者：李寿卿
朝代：元
体裁：曲

扑碌碌撞开门外军。不刺刺杀出这城边路。紧防他弦上箭。又则怕失却掌中珠。仔细踌躇。俺父兄多身故。他又把咱家一命图。泪沾洒四野征尘气吁成半天毒雾。
双调·寿阳曲
作者：李寿卿
朝代：元

金刀利，锦鲤肥，更那堪玉葱纤细。
添得醋来风韵美，试尝道甚生滋味！。
双调新水令
作者：李寿卿
朝代：元
体裁：曲

困红尘十载受驱劳。常记得走樊城那时年少。虽不能千金酬节侠。我也曾四海结英豪。投至得末尾三稍。不觉的头上老来到。
双调新水令
作者：李寿卿
朝代：元
体裁：曲

赵州原不下禅床。空閒了散花方丈。法门老比丘。公案不寻常。撇下皮囊。有相是无相。
后庭花
作者：李寿卿
朝代：元
体裁：曲

你道你是镇柳陌第一人。云：你认的我么。旦儿云：我不认的你。你可是谁。正末云：我是和尚中为头的一个子弟。旦儿云：那个和尚做子弟来那。正末云：我说与你我那做子弟处。唱：怎知我上花台端的是第一尊。旦儿云：俺娘看承我。便是地长出菩提树一般哩。正末唱：你娘看承你似地长出菩提树。云：你敢不是菩提树。旦儿云：我是甚么。正末唱：哎。柳也我道来你则是天生来罗汉身。旦儿云：谜言谜语。知他说甚的。正末唱：劝你呵我是劝着一个木头人。哎。柳也你则恋着那锦营花阵。云：你早些儿跟的我出家去罢。旦儿云：我怎么出的家。正末唱：久以后你少不得这埚儿种下祸根。
哭皇天
作者：李寿卿
朝代：元
体裁：曲

你本是沧江上烟波侣。能念我芦苇中饥饿夫。这剑呵似半潭秋水寒。一片月光浮。我本待实心儿实心儿送与。待不与大恩难报。待与来礼意轻疏。闾丘亮云：将军。你将此剑去。自与父兄报雠。正末唱：他道俺报冤雠报冤雠有用处。正末云：我伍员就此告辞。只愿老文残浆勿漏。闾丘亮云：盟府请放心。老夫怎肯泄漏。误你的大事。正末云：我去之后。若有追军到来问老丈时。怎生遮掩。闾丘亮云：我至死也不说。你自放心的去。正末云：老丈。便有军兵拿住我呵。我死何足惜。只可惜我三百口家属几时得报。闾丘亮云：盟府。你疑我怎的。你去后我就将此船沈于江中。再不渡人如何。正末云：老丈。不然。想伍员在临潼会上保十七国诸侯回还。今日将我三百口家属杀坏。这等冤雠。教我怎生忘得。后面喊声渐近。想有追兵来了。我去便去。只要老丈残浆勿漏。闾丘亮云：盟府。我教你去得放心。我有一子却是个村厮儿。你久后得志。休忘了此子。盟府。你借剑来与老夫一看。诗云：临行不索更徘徊。残浆勿漏我先知。向风刎颈谢公子。满船空载月明归。下：正末云：嗨。好忠臣烈士也。芊胜公子。你牢记者。唱：则怕我片时间多忘。你心中记取。
天下乐
作者：李寿卿
朝代：元
体裁：曲

你晓夜兼程来探访。似这般徬也波徨。都只是为我行。生怕那泼无徒前来赶不上。害的你脚心�蹅做了跰。肚皮�饿断肠芊建云：将军。你早知有这今日。当初临潼关上。便不立的功劳也罢了。正末唱：。则俺这做元戎的不气长。
天下乐
作者：李寿卿
朝代：元
体裁：曲

端的个自古宗风释教尊。我想这今人。谁能出世尘。我寻思来万般皆下品。我则待向娑婆世界游。做莲花国�人。这就是开方便不二门。
寄生草
作者：李寿卿
朝代：元
体裁：曲

早是这光阴速。更那堪岁月紧。现如今章台怕到春光尽。则这霸陵又早秋霜近。直教楚腰傲杀东风困。有一朝花褪彩云飞。旦儿云：我还不老哩。正末云：噤声。唱：那�取四时柳色黄金嫩。
尧民歌
作者：李寿卿
朝代：元
体裁：曲

柳也渡你到微茫烟水画桥西。旦儿云：师父休撇了柳翠。正末唱：柳翠也我怎肯满船空载月明归。一波才动万波随。半载河东半载河西。谁也么知。三番家度柳翠。去来波我与你同赴龙华会。
尾声
作者：李寿卿
朝代：元
体裁：曲

不索我言不索我言。全在你全在你。但想起父兄雠。便急的我肝肠碎。带云：有一日拿住费无忌呵。唱：直着那厮摘胆剜心。做俺祭卓儿上的礼同下。
得胜令
作者：李寿卿
朝代：元
体裁：曲

害的这小使长好心焦。撞见那年少的女多娇。他提着一罐儿浆和粥。天赐俺两人来醉又饱。浣婆婆云：俺女孩儿为着将军。情愿舍了性命。抱石投江。死的好苦也。正末唱：眼看着波涛。他抱石块和身跳。似这等功劳。我待建祠堂做香火烧。
得胜令
作者：李寿卿
朝代：元
体裁：曲

柳也这不是大树大阴凉。我则怕甘做了老孤桩。柳也早逢着玉殿骖鸾客。再休想那章台走马郎。度你到西方。饱看取明月清风况。世脱下皮囊。一任教黄莺紫燕忙。
快活三
作者：李寿卿
朝代：元
体裁：曲

向人前论武艺。正末扯箫科：鱄诸云：可是一管箫。正末唱：犹兀自说兵机。鱄诸云：若不是将军呵。众诸侯怎能勾出的这潼关也。正末唱：我也曾把千钧宝鼎手中提。才保的众诸侯离秦地。
快活三
作者：李寿卿
朝代：元
体裁：曲

好也啰你是一个丽春院柳盗蹠。旦儿云：我等着师父哩。正末云：噤声。唱：你那�肯道爱月夜眠迟。则这此情惟有月先知。险些儿不枉费了我那栽培力。
感皇恩
作者：李寿卿
朝代：元
体裁：曲

呀。则见他刀下难收。早諕的汗雨交流。荡了香魂。消了素魄。瞪了星眸。他用着春纤玉手。忙抹这粉颈油头。旦儿云：这的是那�。正末唱：这的茶房�。桌儿前。旦儿云：这早晚多早晚也。正末唱：柳翠也这早晚是午时候。
折桂令
作者：李寿卿
朝代：元
体裁：曲

他待要把酒论交。觑的我千金剑赠。只当做一片尘飘。俺本为衔着冤雠。思图报复。受尽煎熬。只要他休泄漏俺这萍根浪脚。那知道翻断送他雪鬓霜毛。空馀下波浪滔滔。芦荻萧萧。至今的回首东风。尚忍不住泪点双抛。
挂玉钩
作者：李寿卿
朝代：元
体裁：曲

我则听的檀板轻敲绕画梁。将我这慧眼忙开放。却原来一曲莺声啭绿杨。越引的魂飘荡。这的是弟子歌。又不是猱儿唱。饶他便铁石般坚心。也则索寸断柔肠。
斗鹌鹑
作者：李寿卿
朝代：元
体裁：曲

这汉空有个男子襟怀。哎。那妇人也无个夫妻的道理。旦儿云：你与我快家去。鱄诸云：是。我就还家去也。鱄诸跟旦儿走科：正末云：我道是个好男子来。唱：元来是怕媳妇的乔人。吓良民吓良民的泼皮。我和你相识后争如不相识。我待来且慢只。我问他个擘两分星。说一段从头的至尾。
月上海棠
作者：李寿卿
朝代：元
体裁：曲

若提起驿亭那日多奸狡。他倒要替楚除根绝祸苗。不是我命儿高。怕不的着他所料。我便身亡了。这心头还着恼。
月明和尚度柳翠·三煞
作者：李寿卿
朝代：元

来了你呵，黄莺也懒更啼，金蝉也无处牺，来了你呵，再不见那绿阴深处把青骢系。
来了你呵，再不见那舞春风楚宫别院纤腰细；来了你呵，再不见那缀晓露汉殿长门翠黛低；来了你呵，再不见那影蹁跹比张绪多娇媚；来了你呵，再不见那助清凉陶令宅两行斜映，增杀气亚夫营万缕低垂。
（旦儿云）师父，我柳翠将来的究竟，可是如何？（正末唱）。
月明和尚度柳翠·上小楼
作者：李寿卿
朝代：元

柳翠也，自从你点污了素体，人将你多曾钻刺。
郎君每他今后无钱向你的手内，但没权术，吃会抛掷。
你若到三四五三六里，那其间早则妆幺不得。
柳翠也，好色的这把骨头儿，你便休恁般寒碎。
（云）抬了者，抬了者。
（旦儿云）母亲，将过气球，来，我和师父踢一抛儿咱。
（卜儿云）下次小的每，将过气球来者。
（做取气球科）（正末云）柳翠，这个唤做甚么？（旦儿云）师父，这个唤做难当的。
（正末云）怎生唤做难当的？（旦儿云）师父，这里面有个表，这个为三添气，郎君子弟要难当作耍呵，吹一口气，添上些水润这表，倾了那水，再吹一口气，拴了这葱管儿，便难当作耍。
去了抛索儿，褪了那口气，便难当作耍不的了也。
（正末云）假若有这口气呵，（旦儿云）便难当的。
（正末云）若无这口气呵。
（旦儿云）便难当不的。
（正末云）若是无了这一口气呵，原来便难当不的。
柳翠也，你便是比并着这气球。
（旦儿云）师父，这气球怎生比并着柳翠？（正末云）你听，我也有一偈。
（偈云）地水与火风，包含无为公，一朝公去后，四大各西东。
（唱）。
月明和尚度柳翠·中吕/粉蝶儿
作者：李寿卿
朝代：元

投至我度脱的你心回，我着你做师姑大刚来有一个主意，常言道柳絮不沾泥。
（带云）柳翠，你跟将我来呵，（唱）不强如万人攀，千人折，我则怕损动了你这春风和气。
盖因是暮景相催，催的你这瘦伶仃可便翠腰无力。
月明和尚度柳翠·二煞
作者：李寿卿
朝代：元

再不要长事驿使催，河桥赠别离。
则被这月明照破风扶起，直着你九霄碧汉开青眼，煞强如千里红尘锁翠眉。
度你的是蟾宫桂，你要大呵重登霸岸，要小呵索向隋堤。
月明和尚度柳翠·仙吕/点绛唇
作者：李寿卿
朝代：元

自从五派禅分，要知根本，西来信，则为这懵懂禅昏，我也曾扯住俺那达摩问。
月明和尚度柳翠·仙吕/赏花时
作者：李寿卿
朝代：元

这月明曾碾破银河万里空，这和尚僻击响金陵半夜钟，端的个洗碧落露浓。
（行者云）你这和尚，风张风势，说谎调皮，没些儿至诚的。
（正末唱）也不是我脱空卖弄，（行者云）正是个风魔和尚，挑着这个，不知是甚么东西，恰似个烧饼的晃子。
你家又不卖饼，要他怎的？不如打破了罢。
（做打破科）（正末唱）呀、呀、呀，则一拳打破了广寒宫。
月明和尚度柳翠·十二月
作者：李寿卿
朝代：元

这柳曾深笼着翡翠，这月曾冷浸着玻璃。
这月曾清光皎皎，这柳柠翠色依依，则一棹风前浪底，咫尺是蓬岛瑶池。
月明和尚度柳翠·南吕/一枝花
作者：李寿卿
朝代：元

我恰才离了曹溪一指前，又来到佛祖三更后。
我则索分开临济晓，踏破他这葛藤秋。
百般的救不出白骨荒丘，每日家则恋着花和酒。
我今番儿度柳，我是个包含着天地风流，只要你肯信俺这波罗蜜咒。
月明和尚度柳翠·双调/新水令
作者：李寿卿
朝代：元

赵州原不下禅床，空闲了散花方丈，法门老比丘，公案不寻常，撇下皮囊，有相是无相。
月明和尚度柳翠·后庭花
作者：李寿卿
朝代：元

你道你是镇柳陌第-人，（云）你认的我么？（旦儿云）我不认得你，你可是谁？（正末云）我是和尚中为头的一个子弟。
（旦儿云）那个和尚做子弟来那？（正末云）我说与你我那做子弟处。
（唱）怎知我上花台端的是第一尊。
（旦儿云）俺娘看承我，便是地长出菩提树一般哩。
（正末唱）你娘看承你似地长出菩提树，（云）你敢不是菩提树，（旦儿云）我是甚么？（正末唱）哎，柳也我道来你则是天生来罗汉身。
（旦儿云）谜言谜语，知他说甚的！（正末唱）劝你呵我是劝着一个木头人。
哎，柳也你则恋着那锦营花阵。
（云）你早些儿跟的我出家去罢。
（旦儿云）我怎么出的家？（正末唱）久以后你少不得这埚儿种下祸根。
月明和尚度柳翠·寄生草
作者：李寿卿
朝代：元

早是这光阴速，更那堪岁月紧，现如今章台怕到春光尽，则这霸陵又早秋霜近，直教楚腰傲杀东风困，有一朝花褪彩云飞。
（旦儿云）我还不老哩。
（正末云）噤声！（唱）那里取四时柳色黄金嫩？（旦儿云）师父，你休小觑我，我是那镇陌第一人哩。
（正末唱）。
月明和尚度柳翠·尧民歌
作者：李寿卿
朝代：元

柳也，渡你到微茫烟水画桥西。
（旦儿云）师父，休撇了柳翠。
（正末唱）柳翠也，我怎肯满船空载月明归？一波才动万波随，半载河东半载河西，谁也么知？三番家度柳翠，去来波我与你同赴龙华会。
月明和尚度柳翠·干荷叶
作者：李寿卿
朝代：元

你娘呵是个做活的，恨不的待斜飞，你娘呵则是倚仗着你个弟子猱儿势，粘着处休热相偎，逼绰了便是伶俐。
我双关二意说禅机。
（卜儿云）这和尚不知他说甚么哩。
（正末唱）老婆婆不解的我这其中意。
月明和尚度柳翠·幺篇
作者：李寿卿
朝代：元

早不见摊子香飘八月风。
（行者云）八月风腊月雪，冻的要不的。
（正末云）你休笑我。
（唱）这的是蟾影光磨百炼铜，这月曾照兴废古今同，你则看那北邙山的故冢。
（行者云）你这个和尚，则要吃酒吃肉，真是滥僧。
（正末云）谁是真僧。
谁是滥僧？（行者云）我是真僧，你是滥僧。
（正末云）谁是真僧，谁是滥僧？（行者云）你是真僧，我是滥僧，呸，可颠倒了。
（正末云）你和我争甚么人我，那楚家的陵丘，汉家的墓冢，都在那里也呵，你试觑波。
（唱）都一般潇洒月明中。
（下）。
月明和尚度柳翠·幺篇
作者：李寿卿
朝代：元

郎君心闲时将你脚上踢，兴阑也络在网里，端的个不见实心。
但听抛声，尽是虚脾。
有一日，臭皮囊褪了口元阳真气。
柳翠也，早闪下你这褪胞儿便死心塌地。
月明和尚度柳翠·得胜令
作者：李寿卿
朝代：元

柳也，这不是大树大阴凉，我则怕甘做了老孤桩柳也，早逢着玉殿骖鸾客，再休想那章台走马郎。
度你到西方，饱看取明月清风况，世脱下皮囊，一任教黄莺紫燕忙。
月明和尚度柳翠·感皇恩
作者：李寿卿
朝代：元

呀，则见他刀下难收，早吓的汗雨交流，荡了香魂，消了素魄，瞪了星眸。
他用着春纤玉手，忙抹这粉颈油头。
（旦儿云）这的是那里？（正末唱）这的茶房里，桌儿前。
（旦儿云）这早晚多早晚也？（正末唱）柳翠也，这早晚是午时候。
月明和尚度柳翠·挂玉钩
作者：李寿卿
朝代：元

我则听的檀板轻敲绕画梁，将我这慧眼忙开放，却原来一曲莺声啭绿杨，越引的魂飘荡。
这的是弟子歌，又不是猱儿唱，饶他便铁石般怪心，也则索寸断柔肠。
月明和尚度柳翠·梁州第七
作者：李寿卿
朝代：元

投至我度脱的一株翠柳，柳翠口来，少不的搜寻遍四大神州。
你倚仗着枝疏叶嫩当时候，不肯道跨天边彩凤，只待要听枝上鸣鸠。
你可也锁不住心猿意马，却罩定野鹭沙鸥。
你则恋着他那一时间翠嫩青柔，怎不想久以后绿惨红愁。
（带云）柳也，你若肯跟我出家去呵，（唱）我着你再休恋那红尘内赤力力虎斗龙争，碧天边来往往乌飞兔走，柳翠崃，早思着绿阴中闹簇簇燕侣莺俦，酒楼，玉沟，跳出那月明圈，不落樵夫勾。
比及个成材时架梁后，饶你便坚硬心肠似木头，我只着你磨做骷髅。
月明和尚度柳翠·混江龙
作者：李寿卿
朝代：元

直待要削开混沌，月为精魄柳为魂。
一任着纷纷白眼，管甚么滚滚红尘！恰才个袖拂清风临九陌，又早是杖挑明月可便扣三门。
则为我这半生花酒为檀信，其实的倦贪名利，因此上不断您这腥荤。
（云）有人来问贫僧，如何是佛？我说：你说的便是。
有人来问贫僧：如何是道？我道：你道的便是。
（唱）。
月明和尚度柳翠·满庭芳
作者：李寿卿
朝代：元

你早则轮回也那绣衣，你和这衫儿永别，将背子道个安置。
你且暂间波宫样乌云髻，毛角冠摩顶再休题。
（云）柳翌，你烧了这冠衫背子，有个比喻，（旦儿云）师父。
有甚么比喻？（正末唱）也则是土葬了你那送子弟麻花孝衣，火烧了你那战郎君的这铠甲头盔，这一场正合着俺邯参禅意。
你今日个脱身利己，柳翠也，从今片早则去了你那虫吉螂皮。
（卜儿云）孩儿也，你在家中住一夜去。
（旦儿云）师父，柳翠的母亲要留柳翠家中住一夜。
（正末云）柳翠也．你休凡心动。
你若凡心动呵，我便知道。
我去也。
（旦儿云）师父，柳翠并不敢凡心动。
（正末虚下）（旦儿云）奶奶，员外在那里？（卜儿云）员外在这里。
员外，你出来。
（牛员外上，云）奶奶，大姐在那里？（卜儿云）孩儿，员外来了也。
（牛员外云）大姐，你为甚么出了家？（旦儿云）奶奶，你看着门。
我和员外说一句话咱。
（正末上，云）柳翌也，开门来。
（旦儿慌科，云）师父来了也，我开开这门。
师父家里来。
（做不见科，云）那得那师父，元来是我的这耳热，待我关上我这门，员外，则被你想杀我也。
（正天唱）。
月明和尚度柳翠·煞尾
作者：李寿卿
朝代：元

待荣华则被这风雨把你来摧，强打挣又被这霜雪把你欺。
（旦儿云）师父，你将的我那里去那？（正末唱）我引你到西天西我佛莲池内。
（旦儿云）师父，那我佛莲池内，怎用的我着？（正末唱）依旧的插你在南海南观音净瓶里。
（同下）。
月明和尚度柳翠·牧羊关
作者：李寿卿
朝代：元

你觑那牛头鬼亲行刃，他把的龙泉剑扯在手。
（带云）柳翠，你若不是我呵，（唱）恰才这清风过，怎了你那六阳会首。
你跟我去呵，我着你剩积些阴功；你不跟我去呵，早早定了些阳寿。
你跟我去呵，我着你上明晃晃一条金桥路；你不跟我去呵，便索向翻滚滚千丈奈河流。
恰才那脖项上可着那钢刀挫。
哎，柳翠也，抵多少树叶儿便打破你这头。
（云）且留人者。
（阎神云）早知圣僧来到，只合远接，接待不着，勿令见罪。
（正末云）阎神，柳翠犯着何罪？（阎神云）因柳翠触污着圣僧来。
（正末云）柳翠的罪过，饶的也饶不的？（阎神云）柳翠的罪过，饶他不的。
鬼力快下手者。
疾，休推睡里梦里。
（旦儿做惊醒科，云）兀的不吓杀我也。
（正末唱）。
月明和尚度柳翠·耍孩儿
作者：李寿卿
朝代：元

毕罢了斜阳古道愁，如织。
饱觑着碧天边蟾光似水，冰轮碾破玉尘飞，早则不倚禅床皱定双眉，柳也，你见了些朱门日日临官道，你见了些流水年年绕钓矶。
（旦儿云）师父，我跟你去了，俺奶奶不思想杀我也。
（正末唱）则你那桃花脸休洗扬花泪，断不了你那章台上霜风淅淅，渭城边烟雨霏霏。
（云）柳翌，你来了呵，有几般儿物类失所也。
（旦儿云）师父，是那几般物类？你说我听咱。
（正末唱）。
月明和尚度柳翠·赚煞尾
作者：李寿卿
朝代：元

我本待要蟾宫内栽培的你活，哎，柳也你却待向那牛员外上凋零尽。
惹一番信手拈来斧痕。
你则听枝上流莺和泪闻，直等的你那皮故成薪。
你如今正青春，则伴着那暮雨朝云、倚仗着客舍青青柳色新，我本待从根波至本，却把那下梢来不问，哎，柳也，再休提你那永丰坊里旧腰身。
（下）。
月明和尚度柳翠·醉春风
作者：李寿卿
朝代：元

早是这日月似飞梭，光阴如逝水。
你看那席前花影坐间移，想人生能有有几几？参透禅关，了达身命，出离尘世。
月明和尚度柳翠·采茶歌
作者：李寿卿
朝代：元

这的是剑光浮，那里也鬼神愁。
（带云）柳翠，你觑波。
（唱）兀的不一轮明月在柳梢头。
枝叶相连百十口，则你那翠眉终日端的为谁愁？（旦儿云）恰才分明的杀坏了我，却又不曾死。
我待道死来却又生，待道生来却又死。
生死原来是幻情，幻情灭尽生死止。
（正末云）假若生死止在何处？速道，速道。
（旦儿云）师父，我答不的这一转语。
（正末云）云来云去，虚空本净。
花开花谢，田地常存。
（旦儿做拜科，云）弟子早省悟了。
这回和月常相守也。
（正末唱）。
月明和尚度柳翠·金盏儿
作者：李寿卿
朝代：元

你道是花与月添神，我道是月与柳招魂。
你恋着那清阴半亩香千阵。
（旦儿云）你看这世界，全是俺花柳妆点成的。
（正末唱）你道是世间花柳本伶伦，一任你漫天琶柳絮，尽着你满地落风尘，我则去万花丛里过，常是那一叶不沾身。
月明和尚度柳翠·隔尾
作者：李寿卿
朝代：元

你本恋着朝云暮雨慵回首，却被这明月清风缠杀你那头，不肯将七碗卢仝耐心候。
你解不过这赵州，省不得这悟头。
柳翠口来，你不向野塘内三眠，偏来渲房取宿。
月明和尚度柳翠·隔尾
作者：李寿卿
朝代：元

你道是月过十五也索还依旧，哎，柳也，谁似你飞尽香绵未肯休，直等的絮满了官街，那其间有谁救？（旦儿云）师父。
长老寻你哩。
（做走科）（正末云）那里去？你待要躲我那。
（唱）哎，你个迷人的好是费手。
（旦儿云）师父，行者寻你哩。
（做走科）（正末云）那里去？你又躲我那。
（唱）我这个度人的好是缠头。
（旦儿云）师父，我两次三番躲不过你。
（正末云）你怎生躲的过我？（唱）谁着你惹一缕清风则在这背巷里走。
月明和尚度柳翠·雁儿落
作者：李寿卿
朝代：元

你可便罢追陪百二行，年纪到三十上。
何不去步瑶台十二层，离苦海三千丈？。
月明和尚度柳翠·驻马听
作者：李寿卿
朝代：元

一世飘扬，不离红尘大道傍，受了半生魔障。
则你这杨花端的为谁忙，织成新恨柳丝长，唤回午梦是那禅钟响。
柳翠也来合掌，（带云）若来迟了呵，（唱）脚跟上好打三千棒。
月明和尚度柳翠·鲍老儿
作者：李寿卿
朝代：元

若不是淡月朦胧使的见识，（云）甚么想杀我也牛员外？（唱）兀的不泄漏了春消息。
月转回廊梦欲迷。
可着我拔树将根觅。
柳翠也，只怕你春归人老，花残月缺，树倒根摧。
月明和尚度柳翠·鸳鸯煞
作者：李寿卿
朝代：元

撇下这人相我相众生相，出离了生况死况别离况。
驾一片祥云，放五色毫光，唱道是佛在四天，月临上方，才得你一缕阴凉，和桂影长相向，伴着这宝盖香幢，再不许春日游人到来赏。
（观音云）柳也，你听者。
（偈云）出人寰脱离灾障，拜辞了风流情况。
三十年堕落尘缘，忙追遣月明和尚。
再休题舞依依袅娜轻盈，翠巍巍娇柔模样。
毕罢了爱欲贪嗔，同共到灵山会上。
（同下）。
月明和尚度柳翠·鹊踏枝
作者：李寿卿
朝代：元

你则合映着孤村，你却待罩着荒坟。
（旦儿云）我这里住如何？（正末云）不争你在这里住呵。
（唱）不甫能栽向东家，却又早苫上西邻。
（旦儿云）我那里听你那风言风语。
（正末云）你可怕那风雨里那，（唱）你休那般絮纷纷似香绵乱滚，柳也，你又早这般安排下断送行人。
月明和尚度柳翠·黄钟尾
作者：李寿卿
朝代：元

你道是这回和月常相守，（带云）我为你走了两番也。
（唱）才赚的春风可便树点头。
聚莺朋，会燕友，蜂衙喧，蝶梦幽，啭黄鹂，鸣锦鸠，噪昏鸦，覆野鸥，袅金丝，春水沟，拂红裙，夜月楼，酒旗前，望竿后，风又狂，雨又骤，霜正严，雪正厚，霜来欺，月来救，我救的这月里杪椤永长寿。
（旦儿云）师父，你如今带我那里去？（正末唱）我着你访灵山会首。
（旦儿云）待我辞别那一班儿姊妹弟兄就跟的去。
（正末唱）也不索别章台的这故友。
（旦儿云）师父，为什么不着我别去？（正末云）你道我为甚么不着你别去？（唱）我则怕你又折入情郎画眉手。
（同下）。
朝天子
作者：李寿卿
朝代：元
体裁：曲

哥哥你岂知。岂知我就�。再休来说起那临潼会。鱄诸云：你端的为甚么来。正末唱：多劳你问及。问及我今日。兀的不屈沈杀英雄辈。鱄诸云：敢是将军与什么人争竞来。正末唱：我则为那费贼。费贼的妒嫉。鱄诸云：哦。是那费无忌了。虽然他百般谗谮。难道将军有如此大功。楚王也不做主咱。正末唱：更和那楚平公也好下得。鱄诸云：将军的父亲。可也做甚么官位。正末唱：俺父亲正当着谏议。谏不从斩讫。鱄诸云：一个谏不从。两个谏。正末云：俺哥也曾谏来。争奈一个谏。一个死。两个谏。两个死。唱：赤紧的俺父亲先做了傍州例。
杂剧·月明和尚度柳翠
作者：李寿卿
朝代：元

楔子
师父，徒弟这两日正想豆腐面筋吃
哩。
【仙吕】【赏花时】这月明曾碾破银河万里空，这和尚僻击响金陵半夜钟，端的个洗碧落露浓。呀、呀、呀，则一拳打破了广寒宫。
【幺篇】早不见摊子香飘八月风。
第一折
【仙吕】【点绛唇】自从五派禅分，要知根本，西来信，则为这懵懂禅昏，我也曾扯住俺那达摩问。
【混江龙】直待要削开混沌，月为精魄柳为魂。一任着纷纷白眼，管甚么滚滚红尘！恰才个袖拂清风临九陌，又早是杖挑明月可便扣三门。则为我这半生花酒为檀信，其实的倦贪名利，因此上不断您这腥荤。
【油葫芦】我为甚钻出头来日事滚，是非场哎，我也占的稳。人笑我是风魔的和尚，就儿里包含着醉乾坤。则我这布囊陡觉青蚨尽，都为那醁醅旋泼鹅黄嫩。巡指间春义秋，转眼间晨又昏。则被他韶华荏苒催双鬓，争如我向闲处且潜身？
【天下乐】端的个自古宗风释教尊，我想这今人，谁能出世尘？我寻思来万般皆下品，我则待向娑婆世界游，做莲花国里人，这就是开方便不二门。
【那吒令】我虽不是淡云，遮桂花几分。我虽不是远村，映梅梢半痕。我则是本因，度垂杨一轮。若不是月正明，柳也你可有谁偢问？休看我似那陌上的这征尘。
【鹊踏枝】你则合映着孤村，你却待罩着荒坟。你休那般絮纷纷似香绵乱滚，柳也，你又早这般安排下断送行人。
【寄生草】早是这光阴速，更那堪岁月紧，现如今章台怕到春光尽，则这霸陵又早秋霜近，直教楚腰傲杀东风困，有一朝花褪彩云飞。
【后庭花】你道你是镇柳陌第-人，久以后你少不得这埚儿种下祸根。
【金盏儿】你道是花与月添神，我道是月与柳招魂。你恋着那清阴半亩香千阵。你道是世间花柳本伶伦，一任你漫天琶柳絮，尽着你满地落风尘，我则去万花丛里过，常是那一叶不沾身。
【赚煞尾】我本待要蟾宫内栽培的你活，哎，柳也你却待向那牛员外上凋零尽。惹一番信手拈来斧痕。你则听枝上流莺和泪闻，直等的你那皮故成薪。你如今正青春，则伴着那暮雨朝云、倚仗着客舍青青柳色新，我本待从根波至本，却把那下梢来不问，哎，柳也，再休提你那永丰坊里旧腰身。
第二折
【南吕】【一枝花】我恰才离了曹溪一指前，又来到佛祖三更后。我则索分开临济晓，踏破他这葛藤秋。百般的救不出白骨荒丘，每日家则恋着花和酒。我今番儿度柳，我是个包含着天地风流，只要你肯信俺这波罗蜜咒。
【梁州第七】投至我度脱的一株翠柳，柳翠口来，少不的搜寻遍四大神州。你倚仗着枝疏叶嫩当时候，不肯道跨天边彩凤，只待要听枝上鸣鸠。你可也锁不住心猿意马，却罩定野鹭沙鸥。你则恋着他那一时间翠嫩青柔，怎不想久以后绿惨红愁。我着你再休恋那红尘内赤力力虎斗龙争，碧天边来往往乌飞兔走，柳翠崃，早思着绿阴中闹簇簇燕侣莺俦，酒楼，玉沟，跳出那月明圈，不落樵夫勾。比及个成材时架梁后，饶你便坚硬心肠似木头，我只着你磨做骷髅。
【隔尾】你道是月过十五也索还依旧，哎，柳也，谁似你飞尽香绵未肯休，直等的絮满了官街，那其间有谁救？谁着你惹一缕清风则在这背巷里走。
【幺篇】只要你凡情灭尽元无垢，刬的道枝叶萧条渐到秋。
【牧羊关】你则恋着那天淡清风晓，云间白露秋，你比我敢剩受了些万絮千头。你如何则想着你那堤边，好也啰，可怎生全不依我这渡口？那枝叶合采也那不合采，
【幺篇】卖弄你的天然色天然态、花样娇、柳样柔，则你那瘦腰肢则管里卖弄风流。我本待对杨柳听蝉，他因赴千里琼花会，柳翠口来，也则是这两行金线柳。
【隔尾】你本恋着朝云暮雨慵回首，却被这明月清风缠杀你那头，不肯将七碗卢仝耐心候。你解不过这赵州，省不得这悟头。柳翠口来，你不向野塘内三眠，偏来渲房取宿。
【牧羊关】你觑那牛头鬼亲行刃，他把的龙泉剑扯在手。
【骂玉郎】彩云坠地可便无人救，哎，你个呆柳翠，呆柳翠早回头，则你那事到头来怎出的这无常勾。抖搜的宝钏鸣，僝僽的云髻松，阿搂的湘裙皱。
【感皇恩】呀，则见他刀下难收，早吓的汗雨交流，荡了香魂，消了素魄，瞪了星眸。他用着春纤玉手，忙抹这粉颈油头。柳翠也，这早晚是午时候。
【采茶歌】这的是剑光浮，那里也鬼神愁。
【黄钟尾】你道是这回和月常相守，
第三折
【中吕】【粉蝶儿】投至我度脱的你心回，我着你做师姑大刚来有一个主意，常言道柳絮不沾泥。不强如万人攀，千人折，我则怕损动了你这春风和气。盖因是暮景相催，催的你这瘦伶仃可便翠腰无力。
【醉春风】早是这日月似飞梭，光阴如逝水。你看那席前花影坐间移，想人生能有有几几？参透禅关，了达身命，出离尘世。
【乾荷叶】你娘呵是个做活的，恨不的待斜飞，你娘呵则是倚仗着你个弟子猱儿势，粘着处休热相偎，逼绰了便是伶俐。我双关二意说禅机。老婆婆不解的我这其中意。
【上小楼】柳翠也，自从你点污了素体，人将你多曾钻刺。郎君每他今后无钱向你的手内，但没权术，吃会抛掷。你若到三四五三六里，那其间早则妆幺不得。柳翠也，好色的这把骨头儿，你便休恁般寒碎。
【幺篇】郎君心闲时将你脚上踢，兴阑也络在网里，端的个不见实心。但听抛声，尽是虚脾。有一日，臭皮囊褪了口元阳真气。柳翠也，早闪下你这褪胞儿便死心塌地。
【满庭芳】你早则轮回也那绣衣，你和这衫儿永别，将背子道个安置。你且暂间波宫样乌云髻，毛角冠摩顶再休题。
【快活三】好也啰，你是一个丽春院柳咨跖。你那里肯道爱月夜眠迟，则这此情惟有月光知，险些儿不枉费了我那栽培力。
【鲍老儿】若不是淡月朦胧使的见识，兀的不泄漏了春消息。月转回廊梦欲迷。可着我拔树将根觅。柳翠也，只怕你春归人老，花残月缺，树倒根摧。
【十二月】这柳曾深笼着翡翠，这月曾冷浸着玻璃。这月曾清光皎皎，这柳柠翠色依依，则一棹风前浪底，咫尺是蓬岛瑶池。
【尧民歌】柳也，渡你到微茫烟水画桥西。柳翠也，我怎肯满船空载月明归？一波才动万波随，半载河东半载河西，谁也么知？三番家度柳翠，去来波我与你同赴龙华会。
【耍孩儿】毕罢了斜阳古道愁，如织。饱觑着碧天边蟾光似水，冰轮碾破玉尘飞，早则不倚禅床皱定双眉，柳也，你见了些朱门日日临官道，你见了些流水年年绕钓矶。
【三煞】来了你呵，黄莺也懒更啼，金蝉也无处牺，来了你呵，再不见那绿阴深处把青骢系。来了你呵，再不见那舞春风楚宫别院纤腰细；来了你呵，再不见那缀晓露汉殿长门翠黛低；来了你呵，再不见那影蹁跹比张绪多娇媚；来了你呵，再不见那助清凉陶令宅两行斜映，增杀气亚夫营万缕低垂。
【二煞】再不要长事驿使催，河桥赠别离。则被这月明照破风扶起，直着你九霄碧汉开青眼，煞强如千里红尘锁翠眉。度你的是蟾宫桂，你要大呵重登霸岸，要小呵索向隋堤。
【煞尾】待荣华则被这风雨把你来摧，强打挣又被这霜雪把你欺。
第四折
【双调】【新水令】赵州原不下禅床，空闲了散花方丈，法门老比丘，公案不寻常，撇下皮囊，有相是无相。
【驻马听】一世飘扬，不离红尘大道傍，受了半生魔障。则你这杨花端的为谁忙，织成新恨柳丝长，唤回午梦是那禅钟响。柳翠也来合掌，脚跟上好打三千棒。
【殿前欢】他刬的为春忙，这其间谁家池馆甚家墙。听一声枯木岩前唱，那其间返照回光。任东风上下狂，无挂碍无遮障。我如今撒手先行上，莫等待晓风残月，酒醒后知足何方？
【挂玉钩】我则听的檀板轻敲绕画梁，将我这慧眼忙开放，却原来一曲莺声啭绿杨，越引的魂飘荡。这的是弟子歌，又不是猱儿唱，饶他便铁石般怪心，也则索寸断柔肠。
【雁儿落】你可便罢追陪百二行，年纪到三十上。何不去步瑶台十二层，离苦海三千丈？
【得胜令】柳也，这不是大树大阴凉，我则怕甘做了老孤桩柳也，早逢着玉殿骖鸾客，再休想那章台走马郎。度你到西方，饱看取明月清风况，世脱下皮囊，一任教黄莺紫燕忙。
【鸳鸯煞】撇下这人相我相众生相，出离了生况死况别离况。驾一片祥云，放五色毫光，唱道是佛在四天，月临上方，才得你一缕阴凉，和桂影长相向，伴着这宝盖香幢，再不许春日游人到来赏。
题目显孝寺主诵金经
正名月明和尚度柳翠
杂剧·说鱄诸伍员吹箫
作者：李寿卿
朝代：元

第一折
（正末？
缥樵币渥由希？某姓伍名员字子胥，自临潼会上秦穆公赐我宝剑一口，号为盟府，保的十七国诸侯无事还朝，平公加某为十三太保大将军，仍兼太守之职，在于樊城镇守，你看了俺手下军兵，是好雄猛也呵。
【仙吕】【点绛唇】久镇南方，指麾兵将多雄壮。守着这鄂渚湘江，有多少翻滚滚东流浪。
【混江龙】俺也曾西除东荡，把功劳立下几桩桩。生博的标名画阁，常只是舍命沙场。错认他一片尘飞驱战马，那知道三通鼓响报升堂。俺本是个掌三军的帅首，今做了抚百姓的循良。兴学校，劝农桑，清案牍，恤流亡，宽税敛，聚糇粮，也非是我为臣子好出众人先，则待要佐君王稳坐在诸侯上，长享着万邦玉长帛，永保着千里金汤。
【油葫芦】想秦国雄兵似虎狼，在临潼筵会上，怎听他费无忌说不尽瞒天谎，着伍子胥救不得全家丧。也枉了俺竭忠贞辅-人，扫烽烟定八方。倒不如他无仁无义无谦让，白落的父子擅朝纲。
【天下乐】你晓夜兼程来探访，似这般彷也波徨，都只是为我行。生怕那泼无徒前来赶不上，害的你脚心里踏做了趼，肚皮里饿断肠。则俺这做元戒的不气氏。
【村里迓鼓】恼得我伍员心怒，若不是芈建来说就里，白破了这厮谎，险些儿被赚入天罗地网。
【元和令】你道是上马金下马银，出朝将入朝相，便做道人生在世有无常，也不似俺一家儿死的来忒枉。
【上马娇】你可便不索慌，不索忙，请公子放手休拦当，饶这厮强，也飞不过土城墙。
【胜葫芦】凭着我举鼎的威风略显扬，遮莫是铁金刚，也打的他肉绽皮开血泊里倘。觑着你这般模样，那般伎俩，还待要强夸张。
【幺篇】兀的不自有傍人说短长，谁着你谗舌巧如簧，难道有眼高天不鉴详？害了俺这尊兄伍尚、父亲贤相。少不的冤债你还偿。
【赚煞】想着我为盟府逞英雄，保各国浑无恙。也曾踢打了蒯聩和他卞庄，到今日都付春风梦一场。还说甚谁弱谁强，急茫茫远奔他乡。但借的铁甲三千入故乡，你看那费无忌智量，怎和俺伍子胥近傍。我将的泼无徒直搠满了这湛卢枪！
第二折
休赶，休赶，且喜离驿亭相去已远，把马加上一鞭，趱路前去。我想养由基穿杨神箭，百发百中，若非他咬去箭头，卖此一阵，焉能杀的出来？到得郑国，那公子芈建已先在彼，正
待要借兵报仇，岂知郑子产反为楚公，有害某之意，某只得一把火烧了驿亭，夺路而走。可惜公子芈建死于乱军之中，如何是好？
【南吕】【一枝花】扑碌碌撞开门外军，不剌刺杀出这城边路。紧防他弦上箭，又则怕失却掌中珠。仔细踌躇，俺父兄多身故，他又把咱家一命图。泪沾洒四野征尘，气吁成半天毒雾。
【梁州第七】则愿得斫不折匣中宝剑，则愿得走不乏跨下龙驹。凭着我这湛卢枪搠下功劳簿。盔缨惨淡，袍锦模糊。想当日筵前斗宝，暗里埋伏，脱临潼都是俺的机谋，向云阳甲坏了俺的亲族。我、我、我举甚么千钧鼎恶识了西秦，是、是、是到如今一口气羞归南楚，来、来、来只不如片帆风飞过东吴。我这里悄悄叹吁，敢命儿里合受奔波苦？世做的背时序，且一半惺惺一半愚，说甚当初！
【牧羊关】谢得你个幼女心儿善，
【骂玉郎】他生来野水荒村住，又不曾读共古人书，怎么肯为英雄甘把红颜没？我久已后索勺他盖一所没像的祠，建一统纪节的碑，这便是我表一点酬恩的处。
【哭皇天】你本是沧江上烟波侣，能念我芦苇中饥饿夫。这剑呵似半潭秋水寒，一片月光浮。我本待实心儿、实心儿送与，待不与大恩难报，待与来礼意轻疏。则怕我片时间多忘，你心中记取。
【乌夜啼】这一场又自刎了他渔父，不由我不为他来掩面嗟吁。渔翁也，再不见落霞低伴孤飞鹜！你可为甚的生撇乡闾，死葬江湖？从今后半瓶浊酒有谁沽，抛下这一江野水无人渡。芳草洲，垂杨路，无人攀话，闲杀樵夫。
【煞尾】我剑砍的这江边芦苇权遮护，你向这水国龙宫且暂居。急回来灭了楚，那其间到此处，拜你个没半面的恩烈丈夫。我怕不待忍住忍不住痛哭，
第三折
【中吕】【粉蝶儿】何日西归，困天涯一身客寄，恨无端岁月如驰。都是些傲穷民、趋富汉，不放我同欢同会，空走到十数筵席，有那个堪相酬对。
【醉春风】我如今白发滞他乡，青春离故国，凭短箫一曲觅衣食，常好是耻、耻！这一座村坊，兀的班人物，遭逢着恁般时势。
【石榴花】我则见满街人各散东西，一个个吃得醉如泥。不歇手连打到二三十。
【斗鹌鹑】这汉空有个男子襟怀，哎，那妇人也无个夫妻的道理。
【迎仙客】哥哥请受礼，莫疑惑久闻名在先，可惜不认得。可不道四海皆兄弟。
【快活三】向人前论武艺，我也曾把千钧宝鼎手中提，才保的众诸侯离秦地。
【朝天子】哥哥你岂知、岂知我就里，再休来说起那临潼会。
【上小楼】有一个渔翁，只为着一时意气，自刎了六阳的那首级。有一个浣纱女，脚踹着清波，手抱着顽石，扑冬的身跳在江里，那老的是男子，便当仁不避，只可惜了那十三四女流之辈。
【满庭芳】你承当了怎推？
【尾声】不索我言，不索我言；全在你，全在你。但想起父兄仇，便急的我肝肠碎。
楔子
【仙吕】【赏花时】他跃马当先拚厮杀，不由我忿气横生怒转加。这厮只会暗地里弄奸猾，今日呵使不着心粗胆大。我则待探手儿把你活擒拿。
第四折
我父诸樊忒慕名，故将吴国让延陵。若使王僚知此意，鱼肠何必送残生。某乃吴王阖庐名姬光者是也，只因楚国费无忌谗佞，将伍奢、伍尚并三百口家属，皆无罪而死。又差费得雄去樊城赚那伍子胥，要得一并杀害，却被子胥私出樊城，投于俺国，借兵十万，前去伐楚。两阵之间，活拿了费无忌，奏凯而回。子胥道，走樊城之时，有两个贤人，一个浣纱女，一个渔父闾丘亮。浣纱女有他母亲浣婆婆，
闾丘亮有一子村厮儿。要舍自己的封赏与他两个人，岂不是个报恩报仇豪侠的勾当！令人与我请将芈胜来者。
【双调】【新水令】困红尘十载受驱劳，常记得走樊城那时年少。虽不能千金酬节侠，我也曾四海结英豪。投至得末尾三稍，不觉的头上老来到。
【驻马听】想着俺盖世雄骁，函谷关前看斗宝，只为一时穷暴，却教俺丹阳市上学吹箫。谁承望凌烟阁重把姓名标，兀的个杀人场还许冤仇报。几回家暗窨约。则我这鬓边白发添多少。
【雁儿落】想当日跃金鞍把性命逃，我也曾解铁甲将王孙抱。不腾腾死冲开荆棘丛，急煎煎苦奔走风尘道。
【得胜令】害的这小使长好心焦，撞见那年少的女多娇，他提着一罐儿浆和粥，天赐俺两人来醉又饱。
【甜水令】想当日为避追兵，忙离濑上，奔来江表，烟水隔迢遥。幸遇渔翁，将咱济渡，别无推调，元来他也是个遁世的由巢。
【折桂令】他待要把酒论交，觑的我千金剑赠，只当做一片尘飘。俺本为衔着冤仇，思图报复，受尽煎熬，只要他休泄漏俺这萍根浪脚，那知道翻断送他雪鬓霜毛，空余下波浪滔滔，芦荻萧萧，至今的回首东风，尚忍不住泪点双抛。
【月上海棠】若提起驿亭那日多奸狡，他倒要替楚除根绝祸苗。不是我命儿高，怕不的着他所料，我便身亡了，这心头还着恼。
【幺篇】我如今指麾军将亲征讨，拿住公孙活开剥。非情薄，这的是一冤还一报。
【乔牌儿】我只怕大恩人没下稍，怎当这村厮儿又哀告。
【清江引】这红颜因甚不自保，闪的你无依靠？他为我显的十分忠，我为他也尽些儿孝，直着你丰衣足食快活到老。
【随尾】一生心事神天表，早将他恩仇报了，越显得那两个救忠良甘舍命的世间稀，这一个展英雄能为国的可也众中少。
题目继浣纱渔翁伏剑
正名说鱄诸伍员吹萧
村�迓鼓
作者：李寿卿
朝代：元
体裁：曲

恼得我伍员心怒。费得雄云：我与你报这等喜信。不见拿出一些儿赏钱。倒打将起来。正末唱：打这厮十分的口强。费得雄云：官儿。你休惹事。如今兵马司正寻这等盘子头的哩。正末唱：你把我全家诛灭。犹然道。我爹娘兴旺。费得雄云：我家老子一日不杀人也杀好几个。希罕你家这两个儿。做这等狗头狗怎的。正末唱：按不住我心上恼。口中气。有不腾腾三千丈。费得雄云：常言道。捉贼见赃。捉奸见双。看你这个嘴脸。敢要和我打人命官司。也须得个證见人。既然道你一家是我家老子杀了。你说是谁见来。正末唱：若不是芊建来说就�。白破了这厮谎。险些儿被赚入天罗地网。
梁州第七
作者：李寿卿
朝代：元
体裁：曲

则愿得斫不折匣中宝剑。则愿得走不乏跨下龙驹。凭着我这湛卢枪搠下功劳簿。盔缨惨淡。袍锦模糊。想当日筵前斗宝。暗�埋伏。脱临潼都是俺的机谋。向云阳早坏了俺的亲族。我我我举什么千钧鼎恶识了西秦。是是是到如今一口气羞归南楚。来来来只不如片帆风飞过东吴。我这�悄悄叹吁。敢命儿�合受奔波苦。世做的背时序。且一半惺惺一半愚。说甚当初。
梁州第七
作者：李寿卿
朝代：元
体裁：曲

投至我度脱的一株翠柳。柳翠唻少不的搜寻遍四大神州。你倚仗着枝疏叶嫩当时候。不肯道跨天边彩凤。只待要听枝上鸣鸠。你可也锁不住心猿意马。却罩定野鹭沙鸥。你则恋着他那一时间翠嫩青柔。怎不想久以后绿惨红愁。带云：柳也。你若肯跟我出家去呵。唱：我着你再休恋那红尘内赤力力虎斗龙争。碧天边来往往乌飞兔走。柳翠唻早思着绿阴中闹簇簇燕侣莺俦。酒楼。玉沟。跳出那月明圈不落樵夫勾。比及个成材时架梁后。饶你便坚硬心肠似木头。我只着你磨做骷髅。
殿前欢
作者：李寿卿
朝代：元
体裁：曲

他刬的为春忙。这其间谁家池馆甚家墙。听一声枯木岩前唱。那其间返照回光。任东风上下狂。无挂碍无遮障。我如今撒手先行上。莫等待晓风残月。酒醒后知是何方。
油葫芦
作者：李寿卿
朝代：元
体裁：曲

想秦国雄兵似虎狼。在临潼筵会上。带云：当此一日。若不是我伍员呵。唱：怕不那十七邦公子尽遭殃。芊建云：将军有如此大功。那费无忌奸贼。反来害你一家。好是无礼也。正末唱：怎听他费无忌说不尽瞒天谎。着伍子胥救不得全家丧。也枉了俺竭忠贞辅一人。扫烽烟定八方。倒不如他无仁无义无谦让。白落的父子擅朝纲。
油葫芦
作者：李寿卿
朝代：元
体裁：曲

我为甚钻出头来百事滚。是非场哎我也占的稳。人笑我是风魔的和尚就儿�包含着醉乾坤。则我这布囊陡觉青蚨尽。都为那醁醅旋泼鹅黄嫩。云：世俗人没来由争长竞短。你死我活。有呵吃些个。有呵穿些个。苦海无边。回头是岸。唱：巡指间春又秋。斩眼间晨又昏。则被他韶华荏苒催双鬓。争如我向閒处且潜身。
混江龙
作者：李寿卿
朝代：元
体裁：曲

俺也曾西除东荡。把功劳立下几桩桩。生博的标名画阁常只是舍命沙场。错认他一片尘飞驱战马。那知道三通鼓响报升堂。俺本是个掌三军的帅首。今做了抚百姓的循良。兴学校。劝农桑。清案牍。恤流亡。宽税歛。聚糇粮。也非是我为臣子好出众人先。则待要佐君王稳坐在诸侯上。长享着万邦玉帛。永保着千里金汤。
混江龙
作者：李寿卿
朝代：元
体裁：曲

直待要剖开混沌。月为精魄柳为魂。一任着纷纷白眼。管甚么滚滚红尘。恰才个袖拂清风临九陌。又早是杖挑明月可便扣三门。则为我这半生花酒为檀信。其实的倦贪名利。因此上不断您这腥荤。
清江引
作者：李寿卿
朝代：元
体裁：曲

这红颜因甚不自保闪的你无依靠。他为我显的十分忠。我为他也尽些儿孝。直着你丰衣足食快活到老。
满庭芳
作者：李寿卿
朝代：元
体裁：曲

你承当了怎推。云：你恰才不说来。鱄诸云：我说甚么。正末唱：可不道一言既出。驷马难追。鱄诸云：我说便说。争奈有些儿去不得哩。正末唱：元来你这般贪生怕死无仁义。云：你去的么。鱄诸云：我去不得。正末云：你立着。我坐着。做推鱄诸科：唱：你则将八拜礼还席。鱄诸云：嗨。我则道我是好汉。这人又好汉。我直拜你一百拜。正末唱：枉教你顶天立地。空教你带眼安眉。刚一味胡支对。则向你媳妇根前受制。鱄诸云：非是我怕媳妇。只为我母亲的遗言。有那两桩儿在他手�。不敢违拗。正末唱：使不着你佯孝顺假慈悲。
满庭芳
作者：李寿卿
朝代：元
体裁：曲

你早则轮回也那绣衣。你和这衫儿永别。将背子道个安置。你且暂閒波宫样乌云髻。毛角冠摩顶再休题。云：柳翠。你烧了这冠衫背子。有个比喻。旦儿云：师父有甚么比喻。正末唱：也则是土葬了你那送子弟麻花孝衣。火烧了你那战郎君的这铠甲头盔。这一场正合着俺那参禅意。你今日个脱身利己。柳翠也从今后早则去了你那蛣螂皮。
煞尾
作者：李寿卿
朝代：元
体裁：曲

待荣华则被这风雨把你来摧。强打挣又被这霜雪把你欺。旦儿云：师父。你将的我那�去那。正末唱：我引你到西天西我佛莲池内。旦儿云：师父。那我佛莲池内。怎用的我着。正末唱：依旧的插你在南海南观音净瓶�同下。
煞尾
作者：李寿卿
朝代：元
体裁：曲

我剑砍的这江边芦苇权遮护。你向这水国龙宫且暂居。急回来灭了楚。那其间到此处。拜你个没半面的恩烈丈夫。我怕不待忍住忍不住痛哭。科叹科：唱：只为我断送了你这渔翁。和那一个抱石投江的浣纱女下。
牧羊关
作者：李寿卿
朝代：元
体裁：曲

你则恋着那天淡清风晓。云閒白露秋。你比我敢剩受了些万絮千头。你如何则想着你那堤边。好也啰可怎生全不依我这渡口。那枝叶合采也那不合采。旦儿云：昨日八月十五日来。正末云：昨日正是八月十五日。唱：我这言语索中秋也那不是中秋。旦儿云：只怕你素魄光辉少。正末唱：你道我素魄光辉少。柳翠唻谁着你那两叶儿眉黛愁。
牧羊关
作者：李寿卿
朝代：元
体裁：曲

你觑那牛头鬼亲行刃。他把的龙泉剑扯在手。带云：柳翠。你若不是我呵。唱：恰才这清风过怎了你那六阳会首。你跟我去呵我着你剩积些阴功。你不跟我去呵早早定了些阳寿。你跟我去呵我着你上明晃晃一条金桥路。你不跟我去呵便索向翻滚滚千丈奈河流。恰才那脖项上可着那钢刀挫。哎。柳翠也抵多少树叶儿可便打破你这头。
牧羊关
作者：李寿卿
朝代：元
体裁：曲

谢得你个幼女心儿善。浣纱女云：你可慌甚么。正末唱：怎知我是贼人胆底虚。浣纱女云：你则放心者。正末唱：缓急间须要你支吾。可怜我孤身的躲难逃灾。更一家儿衔冤负屈。浣纱女云：哦。元来将军是避难的。请自放心。若有军马来。吾自与你支吾便了。正末唱：我为甚么告残浆休漏泄。也则怕有军士紧追逐。浣纱女云：将军。你久后得意呵。休忘了我这一饭之德也。正末唱：我怎忘了你这濑水上的浣纱女。救了我走樊城的伍子胥。
甜水令
作者：李寿卿
朝代：元
体裁：曲

想当日为避追兵。忙离濑上。奔来江表。烟水隔迢遥。幸遇渔翁。将咱济渡。别无推调。元来他也是个遁世的由巢。
石榴花
作者：李寿卿
朝代：元
体裁：曲

我则见满街人各散东西。一个个吃得醉如泥。鱄诸怒科云：这厮有好汉要打的出来。我和你做个对手。旦儿换卜儿衣服拿拄杖上云：鱄诸。你又来了也。待打谁那。鱄诸怕科云：不敢不敢。正末唱：这妇人必定是那人妻。摄伏尽虎威。鱄诸做跪科云：是鱄诸一时间懆暴。再不敢了也。正末唱：他磕扑的跪在街基。他将这条过头拄杖眕眕的。又不知要怎地施为。鱄诸做悲科云：这个是母亲遗下的训教。是鱄诸的不是了也。旦儿云：鱄诸。你回过背来。鱄诸做回背科：正末唱：他喝一声疾快忙回背。旦儿打科云：一十。二十。三十。正末唱：不歇手连打到二三十。
耍孩儿
作者：李寿卿
朝代：元
体裁：曲

毕罢了斜阳古道愁如织。饱觑着碧天边蟾光似水。冰轮碾破玉尘飞。早则不倚禅床皱定双眉。柳也你见了些朱门日日临官道。你见了些流水年年绕钓矶。旦儿云：师父。我跟你去了。俺妳妳不思想杀我也。正末唱：则你那桃花脸休洗杨花泪。断不了你那章台上霜风淅淅。渭城边烟雨霏霏。
胜葫芦
作者：李寿卿
朝代：元
体裁：曲

凭着我举鼎的威风略显扬。遮莫是铁金刚。也打的他肉绽皮开血泊�倘。觑着你这般模样。那般伎俩。还待要强誇张。
赚煞
作者：李寿卿
朝代：元
体裁：曲

想着我为盟府逞英雄。保各国浑无恙。也曾踢打了蒯瞆和他卞庄。到今日都付春风梦一场。还说甚谁弱谁强。急茫茫远奔他乡。但借的铁甲三千入故乡。你看那费无忌智量。怎和俺伍子胥近傍。我将的泼无徒直搠满了这湛卢枪同下。
赚煞尾
作者：李寿卿
朝代：元
体裁：曲

我本待要蟾宫内栽培的你活。哎。柳也你却待向那牛员外上凋零尽。惹一番信手拈来斧痕。你则听枝上流莺和泪闻。直等的你那皮故成薪。你如今正青春。则伴着那暮雨朝云。倚仗着客舍青青柳色新。我本待从根波至本。却把那下梢来不问。哎。柳也再休提你那永丰坊�旧腰身下。
迎仙客
作者：李寿卿
朝代：元
体裁：曲

哥哥请受礼。莫疑惑。久闻名在先。可惜不认得。鱄诸云：量小人有何德能。敢劳君子相顾。正末唱：哥哥你便恕生面。你兄弟可少拜识。鱄诸云：是我和你从不曾相识。你可怎生拜我做弟兄。敢问君子姓甚名谁。正末唱：你问我姓甚名谁。鱄诸云：未知君子多大年纪。正末云：你兄弟拜德不拜寿。唱：可不道四海皆兄弟。
那吒令
作者：李寿卿
朝代：元
体裁：曲

我虽不是淡云。遮桂花几分。我虽不是远村。映梅梢半痕。我则是本因。度垂杨一轮。旦儿云：你是甚么和尚。正末云：我是月明和尚。旦儿云：你是月明和尚。你是那个月。正末云：柳翠。我这个月单道着你身上哩。唱：若不是月正明。柳也你可有谁偢问。休看我似那陌上的这征尘。
醉春风
作者：李寿卿
朝代：元
体裁：曲

我如今白发滞他乡。青春离故国。凭短箫一曲觅衣食。常好是耻。耻。这一座村坊。兀的班人物。遭逢着恁般时势。
醉春风
作者：李寿卿
朝代：元
体裁：曲

早是这日月似飞梭。光阴如逝水。你看那席前花影坐间移。想人生能有几。几。参透禅关。了达身命。出离尘世。
采茶歌
作者：李寿卿
朝代：元
体裁：曲

这的是剑光浮。那�也鬼神愁带云：柳翠。你觑波。唱：。兀的不一轮明月在柳梢头。枝叶相连百十口。则你那翠眉终日端的为谁愁。
金盏儿
作者：李寿卿
朝代：元
体裁：曲

你道是花与月添神。我道是月与柳招魂。你恋着那清阴半亩香千阵。旦儿云：你看这世界。全是俺花柳妆点成的。正末唱：你道是世间花柳本伶伦。一任你漫天飞柳絮。尽着你满地落风尘。我则去万花丛�过。常是那一叶不沾身。
随尾
作者：李寿卿
朝代：元
体裁：曲

一生心事神天表。早将他恩雠报了。越显得那两个救忠良甘舍命的世间稀。这一个展英雄能为国的可也众中少。
隔尾
作者：李寿卿
朝代：元
体裁：曲

你本恋着朝云暮雨慵回首。却被这明月清风缠杀你那头。不肯将七碗卢仝耐心候。你解不过这赵州。省不得这悟头。柳翠唻你不向野塘内三眠偏来渲房�宿。
隔尾
作者：李寿卿
朝代：元
体裁：曲

你道是月过十五也索还依旧。哎。柳也谁似你飞尽香绵未肯休。直等的絮满了官街那其间有谁救。旦儿云：师父。长老寻你哩。做走科：正末云：那�去。你待要躲我那。唱：哎。你个迷人的好是费手。旦儿云：师父。行者寻你哩。做走科：正末云：那�去。你又躲我那。唱：我这个度人的好是缠头。旦儿云：师父。我两次三番躲不过你。正末云：你怎生躲的过我。唱：谁着你惹一缕清风则在这背巷�走。
雁儿落
作者：李寿卿
朝代：元
体裁：曲

你可便罢追陪百二行。年纪到三十上。何不去步瑶台十二层。离苦海三千丈。
雁儿落
作者：李寿卿
朝代：元
体裁：曲

想当日跃金鞍把性命逃。我也曾解铁甲将王孙抱。不腾腾死冲开荆棘丛。急煎煎苦奔走风尘道。
驻马听
作者：李寿卿
朝代：元
体裁：曲

一世飘扬。不离红尘大道傍。受了半生魔障。则你这杨花端的为谁忙。织成新恨柳丝长。唤回午梦是那禅钟响。柳翠也来合掌。带云：若来迟了呵。唱：脚跟上好打三千棒。
驻马听
作者：李寿卿
朝代：元
体裁：曲

想着俺盖世雄骁。函谷关前看斗宝。只为一时穷暴。却教俺丹阳市上学吹箫。谁承望凌烟阁重把姓名标。兀的个杀人场还许冤雠报。几回家暗窨约。则我这鬓边白发添多少。
骂玉郎
作者：李寿卿
朝代：元
体裁：曲

他生来野水荒村住。又不曾读甚古人书。怎么肯为英雄甘把红颜没。我久已后索与他盖一所设像的祠。建一统纪节的碑。这便是我表一点酬恩的处。
骂玉郎
作者：李寿卿
朝代：元
体裁：曲

彩云坠地可便无人救。哎你个呆柳翠呆柳翠早回头。则你那事到头来怎出的这无常勾。抖搜的宝钏鸣。僝僽的云髻松。阿搂的湘裙皱。
鲍老儿
作者：李寿卿
朝代：元
体裁：曲

若不是淡月朦胧使的见识。云：甚么想杀我也牛员外。唱：兀的不泄漏了春消息。月转回廊梦欲迷。可着我拔树将根觅。柳翠也。只怕你春归人老。花残月缺。树倒根摧。
鸳鸯煞
作者：李寿卿
朝代：元
体裁：曲

撇下这人相我相众生相。出离了生况死况别离况。驾一片祥云。放五色毫光。唱道是佛在西天。月临上方。才得你一缕阴凉。和桂影长相向。伴着这宝盖香幢。再不许春日游人到来赏。
鹊踏枝
作者：李寿卿
朝代：元
体裁：曲

你则合映着孤村。你却待罩着荒坟。旦儿云：我这�住如何。正末云：不争你在这�住呵。唱：不甫能栽向东家。却又早苫上西邻。旦儿云：我那�听你那风言风语。正末云：你可怕那风雨�那。唱：你休那般絮纷纷似香绵乱滚。柳也你又早这般安排下断送行人。
黄钟尾
作者：李寿卿
朝代：元
体裁：曲

你道是这回和月常相守。带云：我为你走了两番也。唱：才赚的春风可便树点头。聚莺朋。会燕友。蜂衙喧。蝶梦幽。啭黄鹂。鸣锦鸠。噪昏鸦。覆野鸥。袅金丝。春水沟。拂红裙。夜月楼。酒旗前。望竿后。风又狂。雨又骤。霜正严。雪正厚。霜来欺。月来救。我救的这月�桫椤永长寿旦儿云：师父。你如今带我那�去。正末唱：。我着你访灵山会首。旦儿云：待我辞别那一班儿姊妹弟兄。就跟的去。正末唱：也不索别章台的这故友。旦儿云：师父。为甚么不着我别去。正末云：你道我为甚么不着你别去。唱：我则怕你又折入情郎画眉手同下。
七夕谣
作者：李序
朝代：元

明河之水流玉云，神乌为梁贯天津。河西织云天帝子，今夕东行见河鼓。瑶光如笑横碧渚，微风徘徊自成舞。风参差，夜逶迤，愿回六龙驻不飞。明星渐出明月底，珊珊灵雨随车飞。
乌伤行
作者：李序
朝代：元

头白乌，毕逋尾。尔焉知作坟送人死，天公遣尔役孝子。头白乌，天上来。口中流血不自惜，却怜孝子心肝摧。鸦鸦夜宿坟边树，飞向山头啄泥土。新坟磊磊三尺高，衔得黄泥如返哺。秦人涸水筑山灵，飞乌为作颜氏茔。颜氏子，国有祀。乌作坟，秦无人。
云庄歌赠云庄左丞
作者：李序
朝代：元

天上云，何方来。天之元气出变化，飞龙与尔相徘徊。龙飞不自行，乘云如水高飞腾。逶迤缥缈不可名，翱翔矫矫游太清。出紫薇，过箕尾。龙行亦行止亦止，与龙一心青天里。青天皎皎日正中，轮囷萧索飞溶溶。春风浩荡吹八极，氤氲五气流春风。忽然收卷不留迹，妙入无门閟玄极。冥冥窅窅神所宅，独有飞龙可以识。房山之上有屋名云庄，青壁突兀开栋梁。云兮云兮不可以敛藏，散为甘雨泽四方，年丰黍稻多穰穰。云在天，人乐康。
云松巢歌赠陈国宾
作者：李序
朝代：元

妫公子，碧烟里。薜萝引作鱼鳞衣，衣上清风如流水。云为宇，松为墙。绸缪牖户碧缕香，翠华之幄青瑶珰。乱发郁郁焕紫光，十年不出生文章。手扳苍虬上风雨，蓬莱山中木天下。
和胡景云白玉心黄金泪二歌
作者：李序
朝代：元

我有坚白心，凝作方寸璧。与君交结终不移，都邑连城不能易。守灵童子无纤瑕，十年琢削如莲花。金铃珠带玉夭矫，中有七窍流精华。置之灵台缟如雪，相思一夜虹光发。美人千里共月明，直上秋天贯明月。飞神出入洞八荒，璆琳为衣璹为裳。光辉照子丹元府，昆山石烂无相忘。忆君更有和氏目，千载推之置君腹。长相思，□一方。仰天望明月，流泪何浪浪。西方白帝金为质，赐我瞳人外如漆。酸心烈烈不可支，火起灵台铸成液。为君洒向别时衣，一弹双指如星飞。为君写作加餐字，千载光辉犹不死。古来结交须黄金，眼中流出交更深。斑斑痕迹明镜小，镜中照我相思心。明珠只买蛾眉女，空使□人泪如雨。
和胡景云白玉心黄金泪二歌·其一
作者：李序
朝代：元

我有坚白心，凝作方寸璧。与君交结终不移，都邑连城不能易。守灵童子无纤瑕，十年琢削如莲花。金铃珠带玉夭矫，中有七窍流精华。置之灵台缟如雪，相思一夜虹光发。美人千里共月明，直上秋天贯明月。飞神出入洞八荒，璆琳为衣璹为裳。光辉照子丹元府，昆山石烂无相忘。忆君更有和氏目，千载推之置君腹。
和胡景云白玉心黄金泪二歌·其二
作者：李序
朝代：元

长相思，□一方。仰天望明月，流泪何浪浪。西方白帝金为质，赐我瞳人外如漆。酸心烈烈不可支，火起灵台铸成液。为君洒向别时衣，一弹双指如星飞。为君写作加餐字，千载光辉犹不死。古来结交须黄金，眼中流出交更深。斑斑痕迹明镜小，镜中照我相思心。明珠只买蛾眉女，空使□人泪如雨。
嗽金鸟行
作者：李序
朝代：元

昆明使者南方来，洛阳宫阙如云开。玉阶奉进嗽金鸟，水晶镂刻辟寒台。错金为屑玉为饵，神刀取脑白龟死。美人自捣明月珠，赤玉盘中光靡靡。云高夜启月当户，展翼垂吭为君吐。白鸾之尾扫成堆，瑟瑟轻黄如粉蠹。冶烟五色何氤氲，后宫独赐承恩人。雕成宛转合欢钏，一尺春风袖中软。不知南国江水深，铁箕已尽愁人心。岸傍沙陇高百尺，卖儿买得云南金。安得群飞万千羽，不食珠玑食禾黍。呕出肝肠奉明主，天下黄金贱如土。
大堤曲
作者：李序
朝代：元

野塘鵁鶄暖，水泓生桂叶。暮上大堤行，拂人飞蛱蝶。门前弱柳长纷纷，水花漠漠飞暖云。柔条自有烟露色，不如愁死堤上人。刘郎肉薄愁心重，天上离鸾思别凤。春风摇荡本无根，种得桃花绕新梦。
山鬼篇赠姜历山
作者：李序
朝代：元

山中鬼不独，山中亦城市。衣中环佩无玉声，直入人家弄书史。小冠斑文剪湘竹，越衣芰制如流水。玉壶未竭歌未终，飘若空中野云起。门前月色夜茫茫，门外秋风满千里。朝餐松柏露，暮食兰蕙花。陇头青桂树，何处是君家。
敬次叔父适庵先生六观图韵六首
作者：李序
朝代：元

晓起初褰薜荔裳，隔帘皓影杂红光。雪花映日孤峰起，玉柱浮空千尺长。风急露华都是霰，石寒芝草不生芳。朝皦正似丹砂色，照耀云间白玉床。两岸汀洲一浦分，隔帘啼鸟近相闻。逶迤绿水绕春色，窈窕东风交浪纹。杜若沙中香漠漠，蘼芜烟暖翠纷纷。灵源不记东西路，千树桃花日又曛。山下泉鸣似殷雷，山前倒影射崔嵬。斜阳迢递天边去，暮色苍茫溪上来。青壁高悬西若木，丹崖半长夜明苔。何时落日都门道，照见东城陌上埃。亭前月色散斜曛，林外滩声隔岸闻。碧浪有烟浑似雪，青天如水不生云。风吹白露千崖耸，秋映银河两派分。吹断紫箫闻鹤过，空中疑是玉宸君。蒙茸高壁踞山梁，流彩霏霏似彗长。玉气氤氲春日暖，翠华缥缈白云香。阳坡十里横烟树，阴壑千寻长露篁。坐向梧桐晞绿发，采芳自葺薜萝裳。在渊灵物或飞天，祷雨何须叩祝蜒。千尺白虹晴饮涧，半岩苍树昼迷烟。雁山云冷留飞锡，匡阜诗成忆谪仙。自昔南游看不厌，归来欲写作图悬。
敬次叔父适庵先生六观图韵六首·其一
作者：李序
朝代：元

晓起初褰薜荔裳，隔帘皓影杂红光。雪花映日孤峰起，玉柱浮空千尺长。风急露华都是霰，石寒芝草不生芳。朝皦正似丹砂色，照耀云间白玉床。
敬次叔父适庵先生六观图韵六首·其三
作者：李序
朝代：元

山下泉鸣似殷雷，山前倒影射崔嵬。斜阳迢递天边去，暮色苍茫溪上来。青壁高悬西若木，丹崖半长夜明苔。何时落日都门道，照见东城陌上埃。